
ACTE   PRIMER 


DECORACIÓ 


AL    PIRENEU    CATALÀ 

Una  casa  vella,  de  portes  i  finestres  closes,  desajus- 
tades  pel  vent  i  les  humitats.  Un  caminal  aprop,  venint 
d'una  petita  elevació.  Altes  muntanyes  al  fons.  El  po- 
ble al  lluny  i  en  la  fondalada. 

Darreries  d'estiu. 

Prop  del  cap-vespre  d'un  dia  serè.  Cap  el  1660. 

PERSONATGES 

QUE  INTERVENEN  EN  AQUEST  ACTE 


Pròsper  de  Vianya.—  Home  de  80  anys.  Estampa 
respectable.  Du  el  pes  de  la  seva  edat  dessota  una 
carcaça  forta.  Sembla  endurit  per  un  seguit  d'adver- 
sitats que  ha  vençut;  sa  faç,  no  obstant,  es  troba 
lluny  de  reflectar  la  serenitat  dels  veritables  triomfs. 
Sa  barba  és  blanca  i  abundosa;  cal  va  sa  testa.  Les 
robes  que  vesteix  delaten  que  ve  de  terres  llunyanes. 
Què  sé,  jo?...  Com  un  resclim  oriental,  inamagable, 
plana  en  son  total  aspecte. 

Riqobert,  la  bella  estampa.  —  Rufià  dels  temps 
aquells  en  que,  per  una  correcció  inusitada,  no  se'ls 
anomenava  seguidament  lladres  de  camins.  És  home 
de  més  de  40  anys.  Roig  de  pèl,  de  figura  esbelta,  i 
cavallaresca  quan  ho  reclama  el  cas. 

Huc,  la  Serp.  —  Company  de  l'anterior.  Cap  canós, 
galtes  vermelles,  esprimetjat  i  nerviós,  esguarda 
amb  recel,  panteja,  ensuma  i  fuig  lleuger  si  és  me- 
nester. Aparenta  uns  40  anys. 

Marcial  de  Tarbes,  Cap  de  Roc.  —  És  de  la  mateixa 
cobla.  Alt,  capat,  cap  gros  i  mans  pesantes.  Camina 
feixuc  i  concirós.  Té  38  anys. 

Mariflora.  —  Noia  del  poble,  de  21  anys;  d'aquelles 
que  la  bondat  els  traspua  el  rostre.  Agraciada  i  re- 
flexiva. Promesa  de 

Qilbert.  —  Té  cap  els  25  anys.  Fadrí  de  l'encontrada; 
apassionat  per  la  seva  xicota. 

Anunciata  i   Delfina.  —  Noies  de  la  vall,  de  20 


a  25  anys,  i  de  condició  semblant  a  Mariflora.  Enjo- 
gaçades  i  honestes. 

Bertilda.  —  Dóna  de  bella  estampa,  que  aparenta 
uns  28  anys;  com  Delfina,  néta  de 

Avia  Alexandra.  —  Si  fa  o  no  fa,  té  els  seus  75. 
La  vella  bondadosa  que  és  per  tot  i  per  tot  se  l'es- 
tima. 

Unes  quantes  dones,  de  mitja  edat. 

Basili.  —  Oncle  de  Mariflora,  mestre  boter  del  poblet 
veí.  Home  que  actua  i  llueix  els  seus  50  anys  en  ple- 
na força  i  salut,  de  quals  beneficis  en  dóna  gràcies 
a  Déu. 

Calixte,  Honorat  i  Arcadi.  —  Minyons  del  mateix 
poble,  alegres  i  bullanguers,  que  vindran  a  tenir 
dels  20  als  25  anys. 

Unes  quantes  noies  més. 

El  pastor  Ramir.  —  Aquell  etern  pastor  pirenaic, 
l'home  vell  que  ha  pres  fesomia  de  muntanya.  El 
rondaller  inconcient,  l'apòstol  de  les  serralades. 

Uns  quants  homes,  de  mitja  edat. 

Dos  nens. 

Una  nena.  —  Filla  de  Bertilda. 


(Quan  la  cortina  es  descorre,  l'espectador  té  per 
un  moment  curt  la  sola  visió  del  paisatge. 
Després,  del  fons  i  per  darrera  la  casa  vella, 
apareixen  els  tres  rufians  —  Cap  de  Roc,  la 
Serp  i  Rigobert,  —  caminant  amb  aires  de  ma- 
nifest cansanci.  Poc  a  poc  avancen  a  primer 
terme,  movent-se  mandrosos  sota  els  plecs  de 
sos  apedaçats  mantells;  les  plomes  marcides 
dels  seus  xambergs  ritmant  d'acord  amb  ses 
passes  vacilants...  i,  mentres  esguarden  a  l'en- 
torn, aixis  s'expliquen:) 


CAP  DE  ROC 

En  quines  terres  som?  Mal  vent  m'emporti! 
No  puc  donà  un  pas  més!  Tinc  fam! 

LA  SERP 

Sedejo. 

RIGOBERT 

Sempre  la  queixa  murmureu.  Vergonya 
vos  n'hauríeu  de  dar,  si  sou  bons  lladres, 
de  queixar-vos  com  velles  ploraneres. 
Ont  som  has  preguntat?  (A  Cap  de  Roc.) 

Desperta,  via. 

Ets  tu  qui  tantes  voltes  t'envaneixes 
d'haver  fet  correries  monstruoses 
amb  bandolers  de  catalana  casta, 
i  no  endevina  ton  petjar  que  és  terra 
de  Pireneu  la  que  creuem?  Respòn-me. 

CAP  DE  ROC 

Quan  les  cames  em  sento  desvalgudes 
i  el  ventrell  buit,  em  fuig  tota  saviesa. 

la  serp,  adonant-se  de  la  casa 
Una  casa! 

CAP  DE  ROC 

Què  dius? 

rigobert,  veient-la 
Quietut. 

LA  SERP 

Aguaita! 

RIGOBERT 

Quietut  he  dit;  que  la  quietut  és  arma 
per  fer  triomfar  en  tota  ardida  empresa, 
i  aquesta,  pot  a  voltes  presentar-se 
quan  un  s'ho  pensa  menys! 

CAP  DE  ROC 

Truquem? 

RIGOBERT 

No  encara. 
(Guaita  a  l'entorn,  després  truca.  Tots  escolten. 
No  sentint-se  respostos,  diuen:) 
Ningú  respon. 

CAP  DE  ROC 

Vols  dir? 

LA  SERP 

Potser  que  dormin. 

CAP  DE  ROC 

A  tals  hores? 

LA  SERP 

Qui  sab! 

RIGOBERT 

Molt  estrany  fóra. 

LA  SERP 

Sent  l'amo  matiner,  cap  estranyesa 
penseu  tindria  el  cas. 

RIOOBERT 

Calla  i  no  torbis 
amb  ton  imbècil  discreteig  l'idea 
que'm  creua  pel  magí  fascinadora!... 
La  Serp!  Ovira  cap  enllà  de  l'enllà 
i  diga'm  prompte  què  alcança  ton  esguard, 

en  tant  que  d'eixa  banda  tu      (A  Cap  de  Roc.) 

em  relatis 
què  veus,  també,  tot  menyspreant  cansancis 
i  buidors  de  ventrell,  que  amb  braus  no  resen. 

la  serp  (esguardant  al  lluny) 

Muntanyes  mon  esguard  sols  endevina, 

muntanyes  que  s'enllacen  i  s'ajeuen 

i  alcen  el  cap  i  fan  abims...  Muntanyes!... 

RIGOBERT 

No  veus  res  més? 

LA  SERP 

I  allà,  en  la  fondalada, 
entre  boires,  m'apar  que  un  poble  hi  nia. 

RIGOBERT 

Gran  o  menut? 

LA  SERP 

» 

Que  dins  la  mà  pot  cabre'm 
si  l'obrís  bé,  soc  cert,  i  eixa  és  mesura 
que  no  consent  un  gran  poblat. 

RIGOBERT 

Espera. 
I  tu,  brau  Cap  de  Roc,  què  veus?  Explica't. 

CAP  DE  ROC 

M'apar  veure  un  camí  que,  si  no  m'erro, 
a  vila  deu  conduir. 

RIGOBERT 

Molt  lluny  l'encertes? 

CAP  DE  ROC 

Que  jo  el  trepitjo  crec,  i  s'esllaviça 
marges  avall  per'  fer  drecera. 

LA   SERP 

Alcanço 
jo  cap  enllà,  com  eixa,  solitària, 
una  masia  de  teulades  fosques. 

CAP  DE  ROC 

I  un  oratori  vers  el  fons. 

RIGOBERT 

Silenci! 
Que  som  damunt  camí  de  nova  gesta 
no  ho  podem  pas  dubtar,  i  faig  proposta 
d'acometre-la  prompte  i  amb  sigili. 

CAP  DE  ROC 

Sigui  còm  dius,  que  ja  enyorança  sento 
per  la  treva  de  sang  que  m'apoltrona. 

LA  SERP 

Empro... 

RIGOBERT 

Determinar  abans  caldria 
qui  de  nosaltres  a  l'aguait  se  queda, 

fent  que'ls  restants  cap  el  propòsit  vagin, 
guiats  per  un  planeig  que'ls  asseguri. 

LA  SERP 

Companys  lleials:  aquest  casal  decrèpit 
deu  caure  en  nostres  mans,  i  determini 
cal  treure  bé  pel  clar,  segons  se  pacti, 
si  dama  Astúcia  guiarà  l'empresa 
o  senyora  Violència  cal  que  siga 
qui  presideixi  nostre  intent. 

CAP  DE  ROC 

Jo  advoco, 
per  ma  fe,  mon  valor  i  aquesta  closca 
dura  com  una  roca  que  m'honora 
del  bon  mal  nom  que  duc,  que  Astúcia  és  sempre 
vil  consellera  de  farsants  i  fembres, 
i  que  és  dama  Violència  roja  i  terca 
sang  de  valents  i  de  la  sang  senyora. 

RIGOBERT 

Calleu  d'un  cop,  mal  llamp!,  i  atents  oiu-me: 

(Sigilosament.) 
hora  és,  companys,  de  fer  en  menys  d'una  hora 
lo  que  en  molts  dies  no  havem  fet.  Alerta! 
Trucaràs,  tu,  (A  la  Serp.)  mentres  aquell  vigila. 
Tot  seguit  obrin  i  quan  just  fingeixi 
l'hostatge  pidolar,  compte  vull  dar-me 
d'ont  som  i  qui  tenim  per  adversaris. 
Après,  a  una  senyal  que  no  preciso 
i  has  de  veure  ben  clara  en  el  meu  rostre, 
et  tires  al  damunt  del  qui  amb  mi  parli, 

an  aquest  tronc  estretament  el  lligues 
i  l'amenaces  si  cridar  intenta; 

0  bé  serà  millor  de  bell  principi 
que  la  boca  li  tapis.  Aleshores 

te'n  vens  darrera  meu;  tants  com  ne  trobis, 

per  mi  escudat,  sens  por  i  amb  gran  prestesa, 

de  boca  tapes  i  ben  fort  els  lligues. 

Quan  lliures  ne  siguem  i  en  tant  que'ls  vetlles, 

com  un  foll  a  la  feina  tinc  de  fer-me, 

i  d'aquest  casalot  alcançar  juro 

lo  més  bo  i  ben  guardat  que  en  arques  sia. 

Tu,  quan  ma  veu  sentissis  que  devalla 

de  lo  més  alt  del  casalot,  te  n'entres, 

i  els  tres  plegats  rematarem  la  feina, 

enfarcellant  i  curullant  butxaques. 

Darrera  la  victorià,  no  cal  dir-ho, 

s'imposa  el  pas  lleuger,        (Per  Cap  de  Roc.) 

no  la  fugida, 
que  és  de  covards  fugir  a  desbandades. 

1  aixís  veureu,  amics,  com  són  herència 
de  lladres  vells  i  astuts,  les  grans  empreses 
lliures  de  sang  i  repulsives  coses... 

LA  SERP 

I  si  cridéssim  «Foc!»,  millor  no  fóra, 
après  i  tant  que  encesos  a  la  porta 
uns  quants  herballs  haguéssim?  Sortirien, 
folls  i  esverats,  el  camp  lliure  deixant-nos. 

CAP  DE  ROC 

Dama  Violència  imperi,  jo  insisteixo, 

i  que,  com  vaig  obrà  en  terres  d'Escocia 
en  ocasió  semblant,  sortir  se'ls  faci, 
i  a  tots  tallem  el  cap...,  gens  extremosos, 
com  qui  juga  als  escacs  després  de  l'àpet. 

LA  SERP 

Més  bona  és  ma  pensada. 

CAP  DE  ROC 

Jo  no  ho  trobo. 

RIOOBERT 

Que'l  temps  ens  fuig  amb  vostra  xerrameca! 

LA  SERP 

Decideixi  la  sort. 

CAP  DE  ROC 

Ple  m'acomoda. 

RIQOBERT 

Sigui  aixís  si  ho  voleu,  però  fem  via! 

{Impacient,  esguardant  per  tot.  La  Serp  es  treu 
els  daus  d'una  bossa  que  durà  oculta  i  s'ho 
fan  a  taljòc  formant  agrupament  a  mà  dreta.) 

CAP  DE  ROC 

Guanyo  jo,  guanyo  jo!  Dama  Violència 
s'ensenyoreix  del  lloc,  i  jo  la  guio! 

LA  SERP 

Diu  que  guanya  ell?  Mal  llamp!  I  això,  què  canta? 

(Senyalant  el  dau.) 

CAP  DE  ROC 

Cec  t'has  tornat,  a  fe.  Diu  que  no  guanyo. 

(A  Rigobert) 

LA  SERP 

Que  guanyo  jo  sostinc,  i  que  exigeixo 
el  compliment  de  lo  pactat. 

CAP  DE  ROC 

Mentida 
és  lo  que  dius. 

LA  SERP 

Eixa  paraula  baixa 
ni  del  meu  pare  consentit  l'hauria. 
Defensa't  si  ets  brau.  (Es  treu  l1  acer.) 

I 

CAP  DE  ROC 

Que'm  plau  complaure't. 

(Fent  lo  mateix.    Van  a  batre's.  Rigobert,  des- 
envainant  son  acer,  s'interposa  i  diu:) 

RIGOBERT 

Soc  jo  qui  s'interposa.  Jo,  que  ordeno 
a  son  lloc  els  acers.  Cloueu  les  llengües 

a  dintre  vostres  boques  maleïdes. 

( Van  per  a  parlar.) 
Calleu,  d'un  cop.  Ma  voluntat  es  facia! 

LA  SERP 

Sigui  com  vols,  però  repara... 

RIOOBERT 

Calla! 
De  reparar  soc  fart. 

LA  SERP 

Però... 

RIOOBERT 

Silenci! 

cap  de  roc,  famfarró 

Si  a  mi  m'has  complascut  tantes  vegades, 
bé  puc  una  tant  sols  complaure't. 

rigobert,  a  la  Serp 

Vina! 
{Han  envainat  els  acers.) 
1  espera  que  t'avisi  per'  que  truquis. 

(A  Cap  de  Roc.) 
Tu  ves  d'aquell  costat  i  fes  l'espia. 

(Tots  obeeixen.  Al  cap  d'un  moment  Rigobert 
fa  senyal  a  la  Serp,  i  aquest  truca  i  no  res- 
ponen.) 

LA  SERP 

No  contesten!... 

rioobert,  molt  baix 
Quietut! 

cap  de  roc,  de  son  lloc  estant 
Què  hi  ha? 

rigobert,  a  Cap  de  Roc 

Vigila! 

(Avança  Rigobert  i  ara  és  ell  qui  truca  més  fort 
i  de  nou  escolten.) 

cap  de  roc,  com  si  veges  quelcom  que  pot 
torbar  els  seus  intents,  dona  la  veu  d'a- 
larma, dient: 

Sento  veus  que  s'apropen. 

la  serp 

Com  no's  grillen! 

rioobert 

Maledicció!  Per  culpa  vostra  venen. 

(Se  senten  cants  que  recorden  els  dels  romiat- 
ges muntanyencs.) 

cap  de  roc 
Canten,  sentiu?  I  van  per  la  drecera. 

LA  SERP 

Són  molts? 

CAP  DE  ROC 

Són  molts. 

RIGOBERT 

Ens  està  bé,  per  bèsties! 

LA  SERP 

Potsé  és  millor.  Qui  sab?  Per  ells  podríem, 
amb  traça,  descobrir  tresqueres  certes 
i  així  alcançar  lo  que  volem. 

CAP  DE  ROC 

Alerta! 
Que  fan  via  depressa;  que  s'apropen. 

(Els  cants  van  essent  cada  cop  més  perceptibles.) 

RIGOBERT 

Sota  la  xarxa  me  plauria  veure-us 
que  ha  teixit  vostra  imbècil  parlería. 

la  serp,  que  s'hi  ha  apropat 
Com  d'un  aplec  la  multitut  du  traces. 

CAP  DE  ROC 

Que  són  aprop.  Que  ja'ns  han  vist. 

(Venint  Cap  de  Roc  a primer  terme.) 

RIQOBERT 

Seguiu-me, 
i  estiguem  ben  atents  a  tot  quant  diguin, 
per  a  tornar  après  damunt  la  ruta 
de  lo  parlat.  Hi  ha  en  aquesta  casa 
un  misteri  atraient  que  m'acapara, 
i  és  de  savis  consell  que  deu  seguir-se, 
a  tot  estar  atent,  sempre  que  plana 
seductor  el  misteri  en  causa  pròpia. 
Ocultem-nos,  companys! 

CAP  DE  ROC 

Quietut! 

LA   SERP 

Depressa! 
(Ets  cants  s'han  anat  apropant.  Finalment  apa- 
reixen a  escena  els  que  canten,  i  ho  fan  per 
darrera  la  casa.  És  una  multitut  plaenta  la 
que  apareix.  Fadigada,  però  plaenta  i  amoro- 
sida.  Van  al  davant  Anunciata  i  Delfina,  amb 
dugués  noies  més,  formant  agrupament  amb 
Calixie.  Segueixen,  amb  avalotada  expansió, 
nens  i  nenes  carregats  de  branques  verdes. 
Darrera  d'aquests,  altre  agrupament  de  noies 
joves,  parlant  entre  elles.  Honorat  i  Arcadi, 
assetjant-les.  Ve  després  el  boter  Basili,  do- 
nant el  braç  a  l'Avia  Alexandra,  qui  llueix  sa 
velluria  en  mig  d'una  serenitat  radiant.  Altra 
dóna  d'edat  avançada  la  segueix,  i  Bertilda 
amb  unes  nenes  và  darrera  d'ells,  com  fent  es- 

colta  a  la  parella  enamorada  de  Mariflora  i 
Gilbert,  enírefingats  en  sa  dolça  i  amorosa 
parleria.  Homes  i  dones  de  diverses  edats  tan- 
quen [agrupament,  portant,  repartides  entre 
tots,  cistelles  buides,  cantis,  gerres  i  flors  amb 
abundància,  i  és  aquesta  la  cançó  que  a  l'u- 
nisson  canten:) 

Cant 

Sant  Damià  de  Riells, 

patró  de  joves  i  de  vells, 

pregueu  per  nostra  salvació. 

Vos  sou  el  temps  assoleiat 

de  bona  anyada  sant  triat, 
excels  patró. 

Sant  Damià  de  Riells, 

patró  de  joves  i  de  vells, 
no'ns  deixeu,  no! 
(Tant  prompte  aparescuts  a  escena  es  deixen 
caure  asseguts,  d'aquí  d'allà,  en  alegre  desban- 
dada; l'Avia  Alexandra  a  mig  terme,  prop  Ba- 
sili,  Gilbert  i  Mariflora;  els  demés  no  descom- 
ponent  amb  sos  agrupaments  la  disposició 
marcada  en  la  sortida  llur,  sense  oblidar  que 
Bertilda  i  els  nens  permaneixen  a  primer 
terme,  i  aixís  parlen;) 

ANUNCIATA 

Estic  rendida. 

DELFINA 

No  puc  donar  un  pas  més. 


DE  l'home  que  va  perdre  el  temps  27 

CALIXTE 

A  coll  et  vull  portar  fins  al  poble. 

DELFINA 

Que  no  ho  fas? 

CALIXTE 

Aposta. 

ARCADI 

Què  més  voldries,  tu,  que  fer-te  traginer  de  tant 
bona  càrrega?  Mireu,  el  tonto!  (Riuen  tots.) 

basili,  mentres  ajuda  a  seure  a  l'Avia  Alexandra 

Seieu,  seieu,  Avia  Alexandra. 

(Avia  Alexandra  seu.) 

BERTILDA,  ülS  neUS 

Vosaltres  aquí  al  meu  costat,  i  que  no  dormiu, 
eh?  El  cap  viu!  Mireu-los,  avia:  els  ulls  se'ls 
clouen. 

AVIA  ALEXANDRA 

Pobres  infantets! 

NENA  PRIMERA 

Conta'ns  una  altra  rondalla;  la  d'Els  ulls  de  foc. 

NENA  SEGONA 

No,  que  fa  por. 


28  LA   COMÈDIA   EXTRAORDINÀRIA 

NENA  PRIMERA 
Sí,  SÍ. 

BERTILDA 

En  arribant  a  casa,  sentiu? 

ANUNCIATA,  d  Cülíxte 

Que  estiguis  quiet,  te  dic. 

DELFINA 

No  siguis  pesat. 

BASILI 

Enteniment,  enteniment... 

CALIXTE 

Si  són  elles,  Basili. 

AVIA  ALEXANDRA 

DelfinaL.  DelfinaL. 

DELFINA 

Poc  faig  res  de  mal,  avia. 

BASILI 

Que  hi  hagi  pau,  us  dic. 

AVIA  ALEXANDRA 

Bona  Verge  Maria!...  Qui  els  detura? 

BASILI 

-Jo  sé  d'algú  que'ls  deturarà. 

AVIA  ALEXANDRA 

Ba!... 

MARIFLORA 

Et  veig  callat,  Gilbert!  Per  què  no  parles? 

GILBERT 

Quan  te  miro,  jo  diria  que  parlo  tant  i  tant... 

MARIFLORA 

M'estimes  molt? 

OILBERT 

Si  sabés  dir-te  quant,  ja  no  t'estimaria  com  t'es- 
timo. 

(En  aquest  mateix  moment  passa  pel  fons  el 
pastor  Ramir  amb  son  rabadà.  Les  ovelles 
simulen  passar  per  la  fondalada.  Arcadi  el 
veu  i  li  diu,  cridant- lo,  esbogerrat:) 

ARCADI 

Pastor  Ramir,  pastor  Ramir!  Apropa't! 

HONORAT 

Salut,  pastor! 

DELFINA 

Pastor! 

ANUNCIATA 

No  passis  tant  depressa,  que't  cridem,  i  per  a 
alguna  cosa  devem  fer-ho. 

PASTOR 

Pla  veig  que  teniu  tota  la  feina  llesta  i  tinc  jo  un 
remat  que  dur  a  jóc. 

ANUNCIATA 

I  ni  una  rondalla  per  a  nosaltres,  tens? 

ARCADI 

Que  serà  ben  pagada. 

PASTOR 

Ni  que  ho  fos  millor,  no'm  duria  alivi  a  la  feina 
que  m'espera  abans  que'l  sol  s'acotxi. 

MARIFLORA 

I  no't  recordes  de  fa  dos  anys,  pastor,  que  es- 
tant malalt  allà  a  Poblat,  quan  anaves  per  bé,  em 
contaves  coses  d'aquesta  casa  i  de  la  por  que  la 
guarda?  (Per  la  casa  d'escena.) 

PASTOR 

Sí,  que  ho  recordo. 
(Tot  el  diàleg  marcat  amb  asteriscs  es  diu  gai- 
re bé  al  mateix  temps.) 

DELFINA 

*  Què  dius,  Mariflora?  (Amb  espant.) 

ANUNCIATA 


*  Coses  de  por!  (Amb  espant.) 


ELS  NENS 

*  Por!...  (Amb  espant) 

DELFINA 

*  I  ha  dit  d'aquesta  casa. 

ANUNCIATA 

*  La  de  les  bruixes.  (Senyant-se.) 

MARIFLORA 

*  Cert  que  és  aquesta. 

pastor,  a  Basili 
Bona  memòria  té  ta  neboda,  el  boter. 

BASILI 

De  sempre  l'ha  tinguda. 

MARIFLORA 

D'aquells  dies  ençà,  pastor  Ramir,  veig  aquesta 
casa  com  un  llegat  de  dolor,  i  a  voltes  juraria  sen- 
tir el  picaportes  que  bat  tot  sol  en  l'abandó. 

(Les  noies  s'arrauleixen  de  por.) 

pastor,  veient  a  l'Avia  Alexandra 

L'avia,  millor  que  jo,  pot  contar  coses 

d'aquest  casal  i  l'amo  que'n  fugia, 

que  fou  company  del  séu  marit.  No  mento! 

AVIA  ALEXANDRA 

No  ments,  però  nosaltres  no'n  sabérem 
pas  més  que  tu,  pastor.  Sols  em  recordo 
que  va  fugir  un  jorn  en  plena  festa. 
Altiu  i  aventurer,  creuà  la  plaça, 
menyspreuant  nostre  goig,  com  ara  el  vostre. 
A  la  serra  veïna  l'advertírem 
fent  un  gest  opulent,  ple  de  supèrbia... 
De  la  serra  al  darrera  s'ocultava, 
i  no  l'hem  vist  mai  més. 

MARIFLORA 

Per  què  no  torna? 

AVIA  ALEXANDRA 

Tal  pensava  sa  mare,  que  moria, 
esperant-lo  debades,  en  silenci ! 

DELFINA 

Però  és  cert  que  la  casa  està  embruixada? 

MARIFLORA 

Manca  d'amor  és  bruixeria  certa. 

DELFINA 

Tinc  por!  Tinc  por! 

calixte,  rient 
Agafa't  fort;  no  temis. 


ton  rabadà,  pastor! 

ANUNCIATA 

Conta,  si  és  que'n  sabs  més,  pastor;  acaba. 

PASTOR 

Que  s'apropa  la  nit. 

ANUNCIATA 

Ja  va  fent  via 

HONORAT 

Massa  se't  prega. 

PASTOR 

Mes,  què  puc  contar,  jo,  si  n'hi  ha  de  sobres 

amb  lo  contat,  per'  que  pogueu  forjar-vos 

cadascú  una  rondalla  falaguera? 

Dels  temps  aquells  an  aquests  temps  que  us  parlo, 

un  espai  mitjancer  hi  ha  ben  ample; 

llegiu  en  ell,  i  heu  de  trobar  completa 

la  rondalla  que  us  cal. 

DELFINA 

Del  cert? 

mariflora,  creients' ho 

Creieu-s'ho. 
Parla  molt  bé  el  pastor,  puix  d'aquells  dies 
que  aquestes  coses  me  contà,  segueixo 
punt  per  punt  ma  rondalla  seductora, 

i  veig  el  fugitiu  creuant  muntanyes, 

o  en  les  buidors  d'aquest  casal  m'endinso 

i  em  glaça  el  cor  la  solitut  que  hi  regna. 

Per  què  voleu,  companyes,  la  rondalla, 

si  el  pastor  té  raó  quan  assegura 

que  l'espai  n'és  tot  ple  per  qui  n'hi  busca? 

PASTOR 

Ja  ho  sabeu,  doncs,  companys:  les  grans  rondalles 
les  conta  el  vent;  sigueu  atents  d'orella! 
(Tot  anant-se' n.) 
Salut! 

MARIFLORA 

Salut,  pastor;  que  Déu  te  guíü... 


Salut  a  tots!. 


pastor,  ja  ocult 

TOTS 

Salut! 

pastor,  més  lluny 
Ja  vinc,  Marrinyo! 

basili 
i 
I  nosaltres  també  cal  que  fem  via 

per  a  arribar  abans  la  nit  no  torbi 

nostre  pas  per  la  Faia. 

ANUNCIATA 

Farà  lluna. 

BASIL1 


De  casa  la  veurem. 


i  ja  voleu  marxar? 


ANUNCIATA 

Si  no'm  puc  moure, 

DELFINA 


Massa  depressa, 
a  fe,  l'oncle,  voleu  empendre  ruta; 
mes,  si  ho  maneu,  anem.  (A  Calixte.)  Aixeca'm, apa! 

CALIXTE 

Do'm  la  mà...  Do'm  les  mans;  no  siguis  boja. 
{Ho  fan,  sense  aixecar-se.) 

DELFINA 

Estira  fort,  ben  fort. 

basi  li,  aixecant-se 
Apa,  marxem. 

DELFINA 

Que  m'aixequis,  et  dic. 

{Agafant  a  Calixte  per  les  mans.) 

CALIXTE 

Amunt,  apa,  dóna,  dóna't  manya. 

ARCADI 

Jo  tinc  més  força;  fuig.  (Ho  vol  fer.) 

delfina,  rient  molt 
Que'm  fas  mal,  que'm  fas  mal. 

calixte,  a  Arcadi 
Vés! 

arcadi,  volent-ho  fer 
Que  sí. 

DELFINA 

Boig,  boig!...  (Rient  molt.) 

AVIA  ALEXANDRA      _ 

Delfina,  filla  meva,  per  què  no  prens  bé  la  mida 
de  les  teves  rialles?  Que  estigueu  contentes,  em 
plau;  que  ho  demostreu  sense  repòs,  no'm  plau 
tant,  perquè'm  fa  por  que,  darrera  l'abús  de  de- 
mostrar-ho, us  fugi  l'alegria,  i  aquesta,  quan  fuig, 
poques  vegades  torna. 

DELFINA 

Si  és  per  a  esser-vos  plaenta,  avia  Alexandra,  jo 
faig  promesa,  des  d'avui,  de  riure  tant  sols  en  els 
moments  que  la  rialla  s'avingui  millor  amb  l'ale- 
gria, quan  ja  l'alegria  no's  contingui  i  brolli  pels 
llavis...  Com  ho  fan  les  campanes  de  vila  essent 
Pasqua  florida,  que  si  sempre  toquessin  a  festa, 

poca  festa  ens  farien  quan  ho  fos.  És  això,  avia 
Alexandra? 

AVIA  ALEXANDRA 

Així  em  plau,  que'ls  meus  consells  siguin  aco- 
llits sense  enuig  i  més  bé  amb  amor. 

ANUNCIATA 

I  còm  voleu  que  així  no  sigui,  si  us  tenim  per 
avia  de  tot  el  poble,  i  tots  us  estimem  com  a  néts 
i  besnéts  que  us  fóssim? 

AVIA  ALEXANDRA,  ü  BüSÜi 

Mira,  tu,  que  són  santes  i  bones,  aquestes  mar- 
reques,.  i  amb  la  seva  bondat  alcancen  lo  que  jo 
amb  totes  les  meves  reflexions  mai  hauria  alcan- 
çat,  perquè'm  tenen  com  si  fos  en  un  altar,  guar- 
dada en  eterna  joventut  per  sos  amors  i  ses  bon- 
dats. 

ANUNCIATA 

Visca  l'avia  Alexandra! 

TOTS 

Visca!... 

AVIA  ALEXANDRA 

Llarga  és  la  vida  en  gràcia  del  Senyor  i  plaenta 
també  quan  l'imatge  de  la  mort  no'ns  és  espant 
en  el  camí.  Soc  avia  de  tanta  gent  que  va  pel  món, 
que  tot  el  món  me  sembla  ésser  quelcom  meu,  per 

lo  molt  que  en  el  món  tinc  escampat.  Vosaltres, 
a  estimar-vos  molt  i  santament.  Els  qui  ja  hem 
estimat  tant,  a  servir  d'ombra  als  vostres  amors... 
És  el  destí ! 

CALIXTE 

Avia  Alexandra,  per  a  segellar  nostra  alegria, 
beseu  en  plena  solemnitat  el  més  jove  dels  ro- 
meus.  Un  besnét  vostre! 
(Pren  en  braços  el  més  petit  i  li  porta  per  a  que' l 

besi.  Ella  ho  fa,  dient  després:) 

AVIA  ALEXANDRA 

Va  amb  aquest  petó  la  meva  benedicció  per  a 
tots,  presents  i  absents,  que  tots  sóu  corona  d'a- 
quest cap  blanc. 

DELFINA 

Visca  l'avia  Alexandra! 

TOTS 

Visca!... 

(Canten  de  nou,  tot  anant-se' n  pausadament.) 

«Sant  Damià  de  Riells... >,  etc,  etc. 

bertilda,  aixecant-se 

Apa,  el  cap  viu,  canalla!  Bo!  Un  que  s'ha  dor- 
mit. 

CALIXTE 

Deixa,  jo  te'l  duré.  (El pren  a  coll.) 

BERTILDA 

Així,  ajuda'm. 

basili,  a  l'Avia  Alexandra 
I  vós  doneu-me  el  braç. 

AVIA  ALEXANDRA 

Anem,  Basili,  anem...  Que  estic  contenta! 

mariflora,  al  darrera  den  Gilbert 
M'estimes?... 

OILBERT 

Massa!... 

(Aixis  desapareix  el  grupu  i  els  cants  van  per- 
dent-se al  lluny.  Tot  és  amor,  tot  és  bonança. 
La  llum  del  jorn  mostra  intents  d'amainar.  Ja 
sola  l'escena  i  els  cants  sentint-se  més  apagats, 
reapareixen  els  tres  rufians,  venint  d'entre  la 
casa  i  el  primer  terme,  que  és  ont  s'han  ama- 
gat al  trobar-se  sorpresos  pels  que  acaben  de 
desaparèixer,  mostrant-se  recelosos,  i  quan  es 
creuen  segurs  de  no  ésser  vistos,  parlen.) 

CAP  DE  ROC 

Has  sentit? 

LA   SERP 

Has  sentit? 

RIGOBERT 

Mala  fi  faci  qui  parli  fort. 

cap  de  roc,  baix 
Has  sentit? 

la  serp,  baix 
Has  sentit? 

rioobert,  espasa  en  mà 

Qui  alci  la  veu  quedarà  mort 
o  mal  ferit! 

CAP  DE  ROC 

A  cops  de  daga,  a  cops  de  peu, 

la  porta  obriu; 

si  no  podeu, 
jo  tinc  d'obrir-la  a  cops  de  cap.  Oiu? 

rioobert,  a  la  Serp 

Vigila  encar  com  abans  feies; 
avisa  prest  si  quelcom  veies. 
Vine  prop  meu. 

(A  Cap  de  Roc.) 
No  tenir  eines  me  sab  greu, 
per'rompre  el  pany  sens  fer  remor. 

CAP  DE  ROC 

Amb  l'esperó  fes  alça-prem 

o  a  cops  de  puny,  no  tinguis  por. 

RIGOBERT 

Si  aquesta  daga  tingués  tremp... 

(Forceja  el  pany.) 
Ja's  mou,  ja's  mou! 

CAP  DE  ROC 

Amb  eixes  eines  n'hi  ha  prou. 

la  serp,  esverat  per  haver  vist  quelcom 
Fugiu!  Calleu! 

RIGOBERT 

Altra  vegada?  Mala  sort! 

CAP  DE  ROC 

Vols  veure't  mort? 

la  serp,  prop  d'ells 

Mirava  per  aquell  costat, 
i  tot  de  sobte  m'he  adonat 
que  va  venint  un  traginer. 

CAP  DE  ROC 

A  terra  el  coll!  Deixeu-me  fer. 

(Amb  la  daga  a  la  mà.) 

RIGOBERT 

$i  passa  sol,  deixa'l  passar. 

LA  SERP 

Que'l  veig! 

RIOOBERT 

Veniu!  Deixeu-lo  estar. 
(De  nou  s'amaguen  ont  s'han  amagat  abans. 
Passat  un  curt  moment,  apareix  Pròsper  de 
Vianya  portant  del  ronçal  un  cavall  tot  carre- 
gat de  sacs  plens  de  diners.  El  nostre  home 
arriba  fadigat,  apoiant-se  en  un  rústeg  bastó 
de  molta  alçada.  Esguarda  per  tot,  embadalit, 
commós,  i  un  cop  ha  lligat  el  cavall  en  un 
arbre  que  s'amaga  darrera  la  casa,  avança 
poc  a  poc  i  com  si  revisqués  a  la  realitat,  es 
col•loca  davant  el  vell  casal  i  diu  solemniosa- 
ment,  mentres  descobreix  sa  venerable  calva:) 

PRÒSPER  DE  VIANYA 

Salve!  oh  tu,  la  mansió  de  mes  pensades, 

que  de  goig  i  d'esglai  a  un  temps  m'omplenes. 

Ja  sóc  aquí. 
Si  per  tant  temps  fugia, 

torno  a  la  fi... 
Què  hi  fa  que  sies  vella  i  que't  vegessis 
per  tant  i  per  tant  temps  abandonada, 
si  torno  al  cap  de  temps  amb  el  propòsit 
de  refer  ta  existència  desvalguda, 
enlairant-te  damunt  d'aqueixa  vila 
com  refugi  de  tots,  per  a  que't  cantin 
himnes  d'amor  i  remembrança  eterna! 
Ja  sóc  aquí,  i  de  genolls  me  poso 

davant  tos  closos  ulls, 

per  a  que,  ans  d'entrar,  benediccions  devallis 

pels  saltants  llagrimers  de  tes  esquerdes. 

{Cau  de  genolls  i  besa  el  sòl;  mentres  tant,  se 
senten,  molt  lluny,  els  cants  dels  romeus  de 
Sant  Damià.) 

Quines  cançons  arriben  a  ma  orella! 
Jo  les  recordo  prou  d'altres  vegades! 
Tot  viu  a  l'entorn  meu.  Suprema  joia! 
Tot  viu,  tot  viu,  com  jo...  Bondat  divina! 
(Recollit  i  suggestionat,  encara  de  genolls.) 

Àngel  de  la  Guarda, 

dolça  companyia, 

no'm  desampareu, 

de  nit  ni  de  dia. 

La  pobreta  mare, 

tot  ficant-me  al  llit, 

m'ensenyà  paraules 

com  les  que  ara  dic. 

Jo  les  he  oblidades, 
seguint  mon  afany, 
y  ara  les  recordo, 
perquè  tinc  davant 
la  porta  que  obria, 
vingut  que  era  el  sol, 
regalims  de  testos, 
ont  criava  flors... 

Àngel  de  la  Guarda, 
volgueu-me  guiar; 

dolça  companyia, 
no'm  volgueu  negar, 
no'm  desampareu, 
ni  càstic  em  deu 
pels  oblits  que  havia. 

Àngel  de  la  Guarda, 
dolça  companyia, 
no'm  desampareu, 
de  nit  ni  de  dia. 
Amén. 

{Devot,  besa  de  nou  el  sòl.  Els  cants  de  la  multi- 
iat,  que  apenes  se  senten,  fineixen  a  poc  d'ha- 
ver finit  ell  aquesta  glosa;  i  els  tres  rufians, 
que  no  deixen  de  mirar-se' l  sigilosament,  par- 
len entre  ells  amb  molt  misteri,  procurant 
ocultar-se  als  seus  esguards.) 

I  ara,  tu,  clau,  que  de  tant  temps  niaves 
vora'l  meu  cor,  i  m'has  seguit  per  tot, 
disposa't  per'  entrar  altra  vegada 
ont  vas  deixar  els  teus  secrets  amors. 

(Es  treu,  de  la  pitrera,  una  clau  grossa  i  rove- 
llada i  s'apropa  a  la  porta,  intentant  obrir-la. 
La  clau  no  vol  donar  el  tom,  per  més  que  ell  ho 
intenta.  Els  rufians  segueixen  interessats  per 
la  facècia  del  vell  Pròsper  i  parlen  molt  baix.) 

CAP  DE  ROC 

Tirem-nos-li  al  damunt?  Mireu  que  és  massa 
tot  lo  que  avui  ens  passa! 


DE   L'HOME   QUE   VA   PERDRE   EL   TEMPS  45 

LA   SERP 

És  l'amo. 

CAP  DE  ROC 

Certament. 

RIQOBERT 

Tingueu  calma  un  moment. 

És  vell,  ve  carregat. 

El  bon  banyeta  ens  ha  guiat. 

CAP  DE  ROC 

No'l  vols  matar? 

RIQOBERT 

Que  és  cas! 
Veureu  quin  pas, 
si  va  essent  cert  lo  que  he  pensat! 

LA  SERP 

Calleu! 

CAP  DE  ROC 

Calleu! 

RIGOBERT 

Ben  amatents  a  tot  quant  faci  esteu. 

(Segueixen  parlant  baix  i  arrupits,  com  qui  en 
maquina  alguna,  tot  espiant- lo  i  al  temps  que 
no  pot  fer  dar  el  tom  a  la  clau.) 

PRÒSPER  DE  VIANYA 

Feixuga  t'has  tornat,  clau  de  ma  casa! 

Bé't  costa  prou  d'obrir,  però  haig  de  vèncer 

ta  obstinació  crudel,  per  més  que't  pesi. 

{Fa  nous  esforços,  sense  conseguir  obrir.  A  un 
mot  d ordre  que  s'endevina  que  s'han  donat, 
els  tres  rufians  se'n  van  ràpidament  per  dar- 
rera la  casa  i  apareixen  pel  mateix  indret  que 
Pròsper  ho  ha  fet,  parlant  entre  ells,  com  si 
seguissin  una  conversa  qualsevol.) 

RIüOBERT 

I  era  Natàlia,  exuberant  i  bella, 
qui  venia,  de  flors  tota  rublerta, 
per'  festejar  el  meu  triomf  magnànim. 
{Els  altres  dos  riuen.  Pròsper,  sobresaltat  a  l'oir 
ses  veus,  diu  sobtadament:) 

PRÒSPER  DE  VIANYA 

Qui  ve? 

CAP  DE  ROC 

Plascut  m'hauria  presenciar- ho. 

LA  SERP 

A  mi  també. 

pròsper  de  vianya,  frenètic  per  obrir 

Si  jo  pogués...  Malhaja!... 

{Forcejant.) 

rioobert,  passant  ja  prop  d'ell, 
i  fent-li  acatament 
Senyor! 

CAP  DE  ROC 

Senyor! 
{La  Serp  saluda  sols  amb  un  geste.) 

pròsper  de  vianya,  manifestament  esverat 
Qui  sóu? 

rioobert,  amb  cortesia  i  afectació 

Gent  de  sa  casa. 
Passants,  senyor,  que  reverencia  us  deuen. 

PRÒSPER  DE  VIANYA 

Sigueu  en  pau,  i  en  pau  a  mi  deixeu-me! 

(Tots  tres  saluden  i  fan  com  qui  se'n  va  cap 
a  primer  terme  dreta,  per  a  ocultar-se.  Pròs- 
per, de  nou  prova  d'obrir  i  segueix  no  podent. 
Cada  cop  més  frenètic,  diu:) 
Mal  llamp!  Mal  llamp! 

rioobert,  reculant 

Deieu  alguna  cosa? 

PRÒSPER  DE  VIANYA 

No  és  per  vosaltres:  per  la  clau  m'exalto. 

RIGOBERT 

I  es  pot  saber  què  us  fa,  la  clau,  brau  home? 

PRÒSPER  DE  VIANYA 

Perquè  no  fa,  renego.  Mala  bèstia! 

(Per  la  clau,  tot  forcejant.) 

RIOOBERT 

Voleu  que  provi  jo? 

PRÒSPER  DE  VIANYA 

Força  no'm  manca. 

RIOOBERT 

A  voltes  no  és  la  força  el  que  precisa... 

Si  no  voleu...  (En  actitut  de  retirar-se.) 

pròsper  de  vianya,  repensant-s'hi, 
però  recelós 

Proveu,  si  us  acomoda. 

(Rigobert  avança  amb  gentilesa,  posa  la  mà  a  la 
clau  i  dóna  el  tom  sense  dificultat,  dient  des- 
prés, tot  fent  noves  reverencies:) 

RIOOBERT 

Ja  està,  senyor. 

PRÒSPER  DE  VIANYA 

Mercès  us  sien  dades. 

ELS  TRES 

Senyor!  (Se'n  van.) 

pròsper  de  vianya,  ja  més  tranquil 

Sobresaltat,  a  fe,  m'havien! 

(Una  vegada  la  porta  oberta,  amb  marcada  im- 
paciència, descarrega  sacs  del  cavall  i  els  va 
tirant  dins  la  casa.  Ja  el  primer  que  hi  cau 
deixa  sentir  el  magnètic  soroll  de  l'or,  a  qual 
sò  els  tres  rufians,  excitats,  es  posen  a  l'aguait; 
quan  el  darrer  sac  és  llençat  a  l'interior  de  la 
casa,  els  tres  avancen  i,  sempre  fingint  servitut, 
diuen:) 

RIOOBERT 

Deieu,  senyor...  (Avançant.) 

pròsper  de  vianya,  més  que  mai  esverat 
Què  hi  ha? 

RIOOBERT 

Còm?  No'ns  cridàveu? 

PRÒSPER  DE  VIANYA 

Jo  no  crido  a  ningú,  ni  em  fa  cap  falta 
tanta  sol•licitut. 

RIQOBERT 

No  s'exasperi 
vostra  mercè,  per  Déu,  si  fou  errada 
que  havem  soferta  tots  i  no  altra  cosa. 
Més  cal,  i  això  sí  cal  (d'altra  manera 

podríeu  mal  pensar  i  no'ns  plauria), 
que  sapigueu  quelcom  de  nostres  vides, 
calmant,  així,  l'esverament  que  us  torba 
i  deixant  ben  sentat,  amb  permís  vostre, 
qui  som  i  lo  que  val  nostra  honradesa. 

Jo  sóc  un  home  terrible  (Presentant-se.) 

que,  ara  a  peu,  ara  a  cavall, 

he  lluitat  per  totes  terres, 

de  totes  armes  armat. 

Per  mi  la  pau  fou  tenebra 

i  en  la  guerra,  desbocat, 

vaig  fer  de  mon  cos  muralla, 

resistint  mil  fers  atacs. 

Amb  el  terç  de  Barcelona, 

Granollacs  per  capità, 

de  Meurs  Santonnés  batia 

els  miquelets  aliats. 

He  fet  causa  en  moltes  causes, 

en  totes  elles  triomfant. 

Si  he  dat  mort  a  moltes  vides, 

moltes  vides  he  salvat. 

Però  l'enveja,  que  regna 

damunt  tot  noble  esperar, 

sent  traïdora  a  ma  noblesa, 

de  mon  braó  no  ha  fet  cas. 

I  passada  la  bullida 

dels  meus  jovenívols  anys, 

vui  cercar  la  pau  a  l'ombra 

de  mos  prodigis  passats. 

(Fa  una  reverencia  grotesca,  mentres  avança 
Cap  de  Roc  i  diu,  després  de  saludar:) 

CAP  DE  ROC 

Jo  de  Nàpols  i  Sicilià 
vaig  ser  capdill  esforçat, 
quan  en  clam  d'independència 
contra  Espanya  vam  alça-ns'. 

la  serp,  per  Rigobert 

Cadell  com  mon  company  era, 

jo  fiu  Merro  apassionat 

sota  banderes  de  França, 

cercant  glòria  i  menjant  pa. 

Si  mes  proeses  vos  callo 

(que'l  temps  les  té  de  contar), 

no  haig  de  callar  les  proeses 

de  mos  insignes  companys. 

Cap  de  Roc:  (Presentant-lo.) 

Nom  que  li  dèm 
perquè  de  roca  té'l  cap. 
A  cops  de  cap  feia  enrera 
sos  enemics  de  combat. 
Rigobert:  (Presentant-lo.) 

La  bella  estampa; 
té  de  dolceses  l'encant, 
sab  matar  fent  reverencies 
i  sens  esquitxar-s'  de  sang. 
Amb  tal  posat  de  dolcesa, 
vaig  coneixe'l  fa  pocs  anys 
a  Sant  Joan  de  ses  Badeses, 
del  monestir  al  llindar. 
Pels  de  Ripoll  jo  lluitava; 
lluitava  ell  pels  de  Sant  Joan. 


&2  LA   COMÈDIA    EXTRAORDINÀRIA 

Vora  la  Camaren'a 
caiguí  ferit  d'aquest  braç. 
Ell  vingué  per'  rematar-me 
portant  el  xamberg  en  mans. 
Quan  el  permís  me  demana, 
el  permís  no  li  vui  dar. 
Les  dos  braures,  topant-se, 
varen  esclatar  radiants, 
i  preferiren  unir-se 
a  ofegar-se  en  mars  de  sang. 

RIQOBERT 

Lo  que  Huc  la  Serp  vos  relata, 
és  vrítat  de  grans  vrítats. 
Jo  us  donc  fe  de  lo  que  conta 
com  de  son  bell  genial. 

LA  SERP 

Però  com  ells  jo  cavalco 
vell  corcer  dels  desenganys, 
i  cerco  la  pau  a  l'ombra 
de  mos  prodigis  passats. 

(Fa  una  reverencia  molt  completa,  qae'ls  altres 
secunden.  Pròsper  de  Vianya,  per  complet  cai- 
gut a  l'engany  de  tanta  meravella  i  essent 
condició  dels  molts  anys  la  de  deixar-se  con- 
vèncer per  lo  extremós\i  afalagador,  els  diu  en 
tò  ple  de  dolcesa:) 

PRÒSPER  DE  VIANYA 

Honorable  m'apar  això  que'm  mostra 

tant  bel!  racont,  i  una  volta  passada 
l'inquietut  que  de  primer  entuvi 
m'heu  causat  entre  llums  apaibagades, 
de  tanta  confidència  la  noblesa 
amb  noblesa  també  pagar  anhelo, 
sent  confident  a  qui  tant  bé's  confia. 

(Els  tres  rufians  saluden  de  nou.) 
D'aquesta  casa,  d'ont  la  clau  feixuga 
i  plena  de  rovell  se  resistia 
a  dar  el  tom,  ne  vaig  fugir  altívol 
a  la  cerca  de  l'or,  sol  refrigeri, 
sola  vrítat  i  sola  llum  que  omplena 
de  beneficis  la  terrena  casta. 
El  desig  va  portar-me  amb  tanta  força 
terres  i  mars  atravessant,  que  a  voltes 
no  ésser  jo  me  semblava  qui  corria, 
i  em  creia  el  vent  o  tot  l'espai  me  creia. 
Privacions  he  passat;  per  mi  la  vida 
fou  sols  anhel  d'acaparar  i  d'heure. 
No  volgueu  saber  més.  Quan  se  desitja 
follament  i  enardit,  l'home  no  és  l'home: 
és  un  desig  que  en  la  tenebra  es  forma. 
I  ho  deixa  tot,  i  un  hom  de  tot  s'oblida! 
Després  la  pau  se  fa...  perquè's  respira 
del  bell  alcançament  l'aireig  benèvol. 
Sóc  ric,  companys.  Eixa  paraula  heroica 
que'l  món  trontolla,  jo  la  duc  escrita 
en  el  front,  en  el  pit,  damunt  la  boca 
i  resplendeix  en  mon  semblant  altívol, 
com  ho  era  aquell  jorn  que  abandonava 
aquesta  casa  mig  caiguda  i  vella 

que  en  palau  tornaré,  per  a  dar  mostres 

de  mon  poder,  més  gran  que'l  de  cap  home. 

La  vida  a  mon  entorn  per  fi  s'és  feta. 

Salut,  terra  nadiua,  jo't  prometo 

blat  pels  teus  camps,  pels  entristits  la  joia. 

Viure  prop  teu  en  l'abundor  m'encanta. 

Si  anys  han  passat,  per  fi  ho  tinc  tot.  Victoria! 

LA   SERP 

Meravella  sentir  de  vostra  boca 
grandeses  tals,  senyor,  que  us  glorifiquen. 

RIQOBERT 

A  vostre  triomf,  senyor,  deixeu  que  ho  diga, 
crec  jo  que  a  meravella  s'avindríen 
tres  valents  per  escorta.  Si  cercàvem 
ombra  pel  món,  ont  reposar  les  penes 
i  els  desenganys  haguts  en  nostres  lluites, 
posats  a  servei  vostre,  m'imagino 
l'alcançament  de  lo  somniat  i  penso 
que  hi  guanyaríeu  vós  en  el  conveni, 
per  quant  el  món  és  nierada  fosca 
de  sers  astuts  que  de  lo  agè  s'amparen. 
Tot  gran  senyor  té  vides  per  sa  vida; 
penseu-s'hi  bé,  senyor:  les  nostres,  juntes, 
seran  per  a  vós,  si  vós  les  feu  possibles. 

CAP  DE  ROC 

Com  mon  company,  la  meva  us  ofereixo. 

LA  SERP 

Tres  ne  tingués,  per'  vós  serien  totes. 

pròsper  de  vianya,  embadalit, 
i  recelós  al  mateix  temps 

Bell  és  quant  me  dieu,  però  caldria 
recelar  un  moment  per'  consentir-hi. 

RIOOBERT 

Just  és  vostre  recel;  d'altra  manera 
de  lleuger  pecaríeu  i  no  fóreu 
a  nostre  esguard  lo  que  ara  sou. 

PRÒSPER  DE  VIANYA 

Plauria'm... 

RIOOBERT 

Fidelitat  haver  de  la  promesa? 

LA   SERP 

Molt  posat  en  raó  son  desig  trobo. 

CAP  DE  ROC 

Creieu  que  un  cavaller  renegaria 
l'honor  del  séu  acer  sense  damnar-se? 

R1QOBERT 

Parla  bé  Cap  de  Roc,  i  jo'm  disposo 
a  jurar,  si  accepteu  tant  noble  pacte. 

pròsper  de  vianya,  ja  en  plena  convicció 
i  emportament  complet 

Companys,  lleals  companys,  vostres  paraules, 

bellament  preludien  de  ma  joia 
les  avençades  fulgurants  i  excelses. 

RIGOBERT 

Noble  senyor!... 

CAP  DE  ROC 

Senyor  noble  i  magnànim! 

LA   SERP 

És  vostre  nostre  honor. 

RIGOBERT 

Nostra  braura. 

PRÒSPER  DE  VIANVA 

Fidelitat  vostres  mirades  clamen, 
honestitat  en  vostres  pits  s'alberga, 
i  vora  vostra  per  la  via  em  trobo 
d'acometre  mil  gestes  gegantines. 

rigobert,  espasa  en  mà 

Per  mon  acer,  que  és  mon  honor, 
fidelitat  juro,  senyor,  a  vostra  vida. 

cap  de  roc,  espasa  en  mà 

Per  mon  acer,  que  és  mon  honor, 
fidelitat  i  gran  amor  juro,  senyor, 
fins  que  la  mia  sia  finida. 

la  serp,  espasa  en  mà 

Per  mon  acer,  que  és  mon  honor, 
juro's,  senyor,  fidelitat 
en  aquesta  hora  beneída, 
fins  ésser  mort  i  sepultat. 

RIOOBERT 

Així  jurem  damunt  nostres  acers. 

(Jurant  tots  a  l'una.) 

PRÒSPER  DE  VIANYA 

Jurat  que  haveu,  ja  sóu  mos  cavallers! 
( Tots  tres  se  li  agenollen  als  peus.  Ell  els  am- 
para  d'un  gest  carinyós.) 
I  ara,  la  Serp,  cap  a  poblat  emmena 
tos  passos  de  guineu;  triscànt  que  vagis, 
escolta  la  remor  de  l'or  com  canta, 
seguint  tos  salts  i  tes  gambades.  Diga'ls 

(Li  tira  una  bossa  als  peus.) 
que  Pròsper  de  Vianya,  com  li  deien, 
és  arribat  a  sa  nadiua  terra, 
carregat  d'or,  i  vol  que  festa  sia 
el  dia  de  demà,  toqui  o  no  toqui, 
per'  honorar  el  séu  retorn.  Que  ell  paga 
dispendis  a  l'engròs.  Que  vol  les  rialles 
planant  per  tot.  Que  endrecin,  que  guarneixin 
i  es  disposin,  contents  i  solemniosos, 
a  rebre  l'home  ric  que  ve  per'  viure. 

LA  SERP 

Allà  vaig,  missenyor,  i  vui  que  siga 

mon  missatge  primer  portat  a  terme 
amb  rapidesa  tal,  que  deixi  enrera 
del  fill  de  Maia  lo  contat  pels  homes. 
(Se'n  va  corrent,  amb  el  berret  encaramat  dalt 
de  l'espasa.) 

PRÒSPER  DE  VIANYA 

I  vosaltres,  amb  ell,  rebeu  la  mostra 
de  la  paternitat  que  en  paga  dono 
al  vostre  jurament.  I  ara  conduiu-me 

(Dant-los  una  bossa  a  cada  un.) 
el  cavall  a  redós,  que  la  serena 
cap  bé  li  podrà  fer. 
(A  Rigobert:)  I  tu  vigila, 

en  tant  que  per  mes  cambres  solitàries, 
de  mes  petjades  la  remor  vui  oure. 
(Se  n'entra  joiós  i  vacil•lant.  Tot  seguit  reapareix 
Cap  de  Roc  i  amb  Rigobert  diuen,  molt  baix 
i  ràpid:) 

RIGOBERT 

Bon  tret! 

CAP  DE  ROC 

Ben  engegat! 
Un  home  com  aquest 
mai  l'havíem  trobat. 

RIGOBERT 

Ma  discreció 
sab  bellament 


i 

aprofitar's  de  lo  més  bo. 
En  tot  moment  sóc  amatent. 

cap  de  roc,  amb  mofa 
Rendeixo  cuit  al  teu  talent. 

rigobert,  també  amb  mofa 
Fas  bé...  si  no... 

pròsper  de  vianya,  fort,  i  alt,  des  de  dintre 

Oh,  llar!  Oh,  santa  llar! 

Còm  me  recordes  temps  passats! 

Vora  l'escó  que  s'ha  corcat 

jo  hi  veig  els  pares  assentats. 

Oh,  llar!  Oh,  santa  llar!  {Lluny.) 

Còm  me  recordes  temps  passats! 

CAP  DE  ROC 

Què  diu? 

RIGOBERT 

Deixa'l  estar: 
cal  que  seguiu, 
sens  punt  mancar, 
tot  lo  que  diga. 

CAP  DE  ROC 

D'aquesta  feta,  Rigobert, 
seràs  el  lladre  més  expert; 
deixa  que  riga. 

(Ho  fa  apagadament.) 

pròsper  de  vianya,  a  l'interior  de  la  casa 

Oh,  cambra  de  l'amor! 
Oh,  llit  sagrat  del  naixement! 
Florit,  caigut,  cobert  de  pols, 
de  fossa  vuida  dus  l'esment. 
Oh,  cambra  de  l'amor! 

RIGOBERT 

No  riguis  fort,  home  damnat! 
Ah,  si  malmets  lo  començat! 

pròsper  de  vianya,  sortint  a  la  gran  finestra 

El  vent  passa  per  tot, 
tot  cau,  tot  és  desvaliment, 
grinyolen  portes,  finestrons, 
per  tot  hi  viu  l'anyorament. 
El  vent  passa  per  tot. 

El  vent! 

El  vent! 

(Rigoberti  Cap  de  Roc  se  fan  signes  de  quietut.) 
No  vui  seguir:  me  sento  laç; 
m'aixorda  massa  la  quietut; 
per  tot  hi  veig  la  soletat 
signant  del  dit  lo  que  ha  sigut. 
No  vui  seguir:  me  sento  laç... 

RIGOBERT 

Aneu  seguint  i  remembrant, 

que  dos  valents 
el  vostre  encís  teniu  vetllant. 

CAP  DE  ROC 

Cerqueu  visions,  cambres  correu, 
tot  lo  passat  cerqueu  arreu, 
si  us  plau  aixís... 

PRÒSPER  DE  VIANYA 

Sento  que'm  torba  la  quietut 
i  em  du  temença.  Deu  m'ajud'! 

RIOOBERT 

A  tal  paraula  renuncieu, 

si  no  voleu 
ferir  de  mort  nostra  braura. 

CAP  DE  ROC 

Cal,  missenyor,  fer-vos  present 

que  en  un  moment 
fon  enemics  ma  testa  dura. 

pròsper  de  vianya,  refent-se 

Mercès,  fidels  companys,  us  sien  dades; 
fou  un  moment:  ja  torna  mon  esprit 
a  recobrar  sa  ben  provada  calma. 
Finestra  enllà  tot  canta  l'avenir... 
Fins  l'astre  nocturnal  les  mans  m'argenta 
de  nou,  veient-les  apoiar-se  aquí! 
Deixeu  que  el  món  en  èxtasi  contempli 
quan  la  vida,  per  fi,  tant  me  somriu. 

(Resta  com  en  èxtasi,  i  lluny,  molt  lluny,  res- 
sonen els  cants.) 

RIOOBERT 

Abandoneu's  al  vostre  encant, 

que  dos  valents 
per  vós  teniu  vetllant. 

PRÒSPER  DE  VIANYA 

Vetlleu!  Vetlleu! 

CAP  DE  ROC 

Somnieu!  Somnieu! 

PRÒSPER  DE  VIANYA 

Oh,  desitjada  possessió, 
que  ets  gran!... 
(Rigoberi,  espasa  en  mà,  fa  guarda  grotesca 
a  grans  gambades  per  davant  de  la  casa,  i  Cap 
de  Roc  riu  al  brancal  de  la  porta,  sense  fer 
remor  i  agafant-se  el  ventre  amb  les  mans. 
Pròsper,  extàtic,  mira  al  cel  des  de  la  fines- 
tra alta.  Els  cants  se  perden  al  lluny.  És  nit 
completa.  Cau  la  cortina.) 


ACTE  SEGON 


DECORACIÓ 


L'  escena  representa  la  plaça  major  del  poble  veí  al 
lloc  de  l'acte  anterior,  en  plena  festa  i  opulència.  Per 
tot  resplendeix  la  disbauxa  i  l'abundor,  així  en  els  or- 
naments com  en  el  bullici  de  la  gent  que  hi  campeja. 
A  ma  dreta  es  veu  un  hostal.  Per  dreta  i  esquerra  do- 
nen carrers  damunt  d'ella,  i  al  fons  se'n  veu  un  que  és 
ja  defora  poblat.  És  migdia.  El  sol  devalla,  roent  i  ale- 
gre, damunt  les  gatzares  dels  veins  de  Nordelles,  fes- 
tejant l'arribada  d'un  desconegut  que  paga.  Hi  ha,  en 
el  séu  esclat,  en  la  rojor  dels  seus  rostres,  en  l'abigar- 
rada  oscilació  dels  seus  cossos,  quelcom  d'intrascen- 
dent  que  devé  dolorós,  si  es  pensa  en  la  causa  que  ho 
produeix.  Al  ritme  de  llunyanes  dances  comença  l'acte 
segon  de  nostra  Comèdia  extraordinària. 


PERSONATGES 

QUE,  A  MÉS  DELS  QUE'S  MOUEN  EN  L'ACTE 
ANTERIOR,  INTERVENEN  EN  AQUEST 


Un  home  vell.  —  Tipo  de  l'etern  transeünt,  mena  de 
pobre,  d'uns  70  anys,  amb  el  sac  a  les  espatlles  i  el 
bastó  ajudant-lo  en  sa  encorvada  positura. 

Noies.  —  D'igual  aspecte  i  estament  que  les  del  pri- 
mer acte. 

Cinc  homes  de  la  taverna.  —  Dos  que  parlen;  tots 
homes  del  poble,  poc  cuidats  i  molt  beguts. 

Simeó.  —  Batlle  i  taverner  del  poble;  home  de  50  anys. 

Pasqual.  —  El  tocador  de  violí;  poca  pena  i  pidolaire; 
aparenta  els  seus  45  anys;  mal  vestit,  com  se  suposa. 

Un  home  del  poble.  —  De  mitja  edat. 

Xicot  primer.— Mendicaire  jove;  entre  lladregot  i  cosa 
per  l'estil. 

Xicot  seoón.  —  Igualet  que'l  primer. 

Tres  nenes.  —  De  10  a  12  anys;  vestides  de  les  festes. 

Una  noia.  —  De  18  a  20;  també  vestida  de  festa. 

Dos  JOVES.  —  De  20  a  25;  van  també  endiumenjats. 

Mariflora,  Delfina,  Anunciata  i  les  altres  joves 
de  l'acte  primer  també  van  amb  la  roba  nova. 


(Gent  que  va  i  bé;  altres  que  conversen;  altres 
que's  passegen;  alguns  atravessant  la  plaça 
ràpidament;  criatures  que  cauen  i  entreban- 
quen. Al  lluny  se  sent  la  cobla  entonant  aires 
de  passada,  mentres,  al  peu  de  l'hostal,  una 
colla  d'homes,  al  voltant  de  la  taula,  beuen  i  fu- 
men desaforadament,  tot  cantant,  esbogerrats 
i  donant  cops  de  got  damunt  l'esmentada  tau- 
la. Això  és  lo  que  canten:) 


TOTS 

S'acaba  '1  vi! 

S'acaba '1  vi! 
Ai,  taverner,  si  no'n  porteu! 

S'acaba '1  vi! 

S'acaba '1  vi! 
Si  no  ve  vi,  no  cobrareu! 

(Criden  i  riuen,  al  temps  que  Simeó,  des  de  l'in- 
terior, diu:) 

SIMEÓ 

Ja  va!  Ja  vaaaaa! 

(No  han  acabat  de  cantar  els  tavernaris  quan, 
venint  de  primer  terme  esquerra,  passen  unes 
noies  en  grupu,  vestides  de  les  festes,  entre  les 

que  s'hi  veuen  Anunciata  i  Delfina,  persegui- 
des per  joves;  un  d'ells  és  Calixte.  Aquest  va 
a  la  caga  d' Anunciata,  a  la  que  vol  pendre 
una  flor  que  porta  a  les  mans.  Diuen  ràpida- 
ment:) 

ANUNCIATA,  fugint 

per  a  no  deixar-se  pendre  la  flor 
Que  no! 

calixte,  perseguint-la 
Que  sí! 

anunciata,  arrencant  a  córrer 
Pren-la,  si  vols! 

calixte,  corrent  darrera  d'ella 
Que  t'atrapo. 

anunciata,  fent  una  giravolta  i  escapant-se 
Ganes! 

calixte,  agafant-la  per  la  cintura 
Ja't  tinc. 

anunciata,  desfent-se' n  i  donant-li  una  empenta 

Fuig  d'aquí!  Deixa'm  en  pau! 

(De  l'empenta,  Calixte  topa  amb  un  home  que 
va  darrera  d'ells  amb  pas  calmós.) 

UN  HOME 

Al  diable! 

(Donant-li  una  altra  empenta.  Totes  les  noies 
riuen  esbogerradament  des  del  fons  i  men- 
tres  Delfina  diu  a  Calixte,  qui  és  caigut  per 
terra.) 


Per  mor  teva! 


T'està  bé! 


CALIXTE 


DELFINA 


ANUNCIATA 


La  vergonya!... 

CALIXTE 

Ja  veureu,  ja  veureu! 
(Arrenca  a  córrer  darrera  d'elles,  que  fugen  xis- 
clant i  rient  encara  per  l'indret  darrera  la  ta- 
verna.) 

els  de  la  taula,  més  impacients  que'l primer  cop 

S'acaba '1  vi! 

S'acaba '1  vi! 
Ai,  taverner,  si  no'n  porteu! 

S'acaba '1  vi! 

S'acaba '1  vi! 

Si  no  ve  vi,  no  cobrareu! 

(Menlres  tant,  Cap  de  Roc,  inflat  i  vanitós,  passa 

per  davant  la  taverna,  tot  voltat  de  mainada, 
desapareixent  per  V altra  banda.) 

simeó,  apareixent 
amb  gerres  plenes  de  vi  entre  mans 

Calleu,  si  us  plau,  baladrers! 

ELS  HOMES 

Vi!  Volem  vi!  Vi! 

SIMEÓ 

Que  no  us  en  duc?  Mal  llamp!  Abans  no  us 
hagueu  acabat  el  de  les  bótes,  per  a  estona'n  te- 
niu, que  n'hi  ha  per  a  amarar  la  terra,  si  les  pluges 
manquessin! 

HOME  PRIMER 

Poques  paraules,  i  gerres  cap  aquí ! 

HOME  SEGON 

Gerres!  Més  gerres! 

TOTS 

Vi!  Vi! 

simeó,  no  podent-los  contenir 
i  mentres  li  prenen  les  gerres  amb  terrible  esvalot 

Sembleu  folls!  Sembleu  folls! 
{Gran  rebombori  entre' Is  de  la  taula.  Un  vell 

mendicant  que  ve  de  primer  terme  esquerra 
i  es  dirigeix  cap  al  fons,  diu  a  Simeó,  tot  em- 
badalit per  la  gran  festa.) 

HOME  VELL 

Digueu,  bon  home,  no  es  pas  la  festa  d'aquest 
poblet?  Si  memòria  no'm  manca,  la  fan  en  sent 
hivern! 

SIMEÓ 

Les  festes,  l'avi,  es  fan  quan  es  presenta  qui  les 
paga. 

HOME  VELL 

I  qui  la  paga  aquesta? 

(Tot parlant,  s'han  apropat  a  la  taula.) 

home  primer,  que'ls  ha  sentit 

Ningú  l'ha  vist,  però  existeix.  Guaiteu  per  tot, 
i  per  tot  l'heu  de  trobar.  Ell  és  el  remoreig  en  la 
disbauxa.  (Aquí  es  comença  a  sentir,  venint  del 
Jons,  et  tabal  del  pregoner.)  El  celler  vessant  vi, 
els  crits  de  la  mainada  i  el  mateix  sol,  qui,  apla- 
nat, ubriac,  cau  avui  damunt  nostres  llosanes, 
és  ell,  és  ell! 

home  vell,  tot  anant-se 'n 
Bon  Déu!  Bon  Déu! 

home  segon,  içant  el  got 
Visca  el  senyor  desconegut  qui  paga! 

TOTS 

Visca! 

HOME  PRIMER 

I  si  el  que  paga  és  bon  cristià,  que  Déu  li  pagui; 
i  si  no  ho  és,  bevem  nosaltres  i  que  ell  arregli 
comptes  amb  el  diable. 

HOME  SEGON 

Visca  el  qui  paga,-siga  creient  o  no! 

TOTS 

Visca! 
(El  tabal  del  pregoner  se  sent  més  aprop.  Unes 
nenes  que  venint  de  l'indret  de  la  taverna  tra- 
vessen l'escena,  diuen,  molt  animades:) 

NENA  PRIMERA 

Que  és  el  timbal  del  pregoner? 

NENA  SEGONA 

Sí  que  ho  sembla. 

NENA  TERCERA 

De  quin  indret  ve? 

NENA  PRIMERA 

D'allà,  diria.  (Senyalant  al  fons.) 

NENA  SEGONA 

Si  es  veu  per  allà. 

NENA  TERCERA 

Que  s'apropa,  que  s'apropa.    (Molt  contenta.) 

NENA  PRIMERA 

Ve  d'allà,  ve  d'allà! 
(El  pregoner  ja's  veu  avançar  tot  fent  el  redoble, 
portant  a  son  costal  a  Rigobert,  la  bella  es- 
tampa; un  i  altre  voltats  de  gent  curiosa,  que 
amb  la  que  ve  acudint  de  per  tots  costats  de  la 
plaça,  formen  un  agrupament  compacte  i  co- 
lorit) 

arcadi,  que  forma  part 
dels  que's  presenten  a  plaça 

Pregó! 

calixte,  venint  d'altres  grupus 
Pregó? 

ARCADI 

Sí.  (Esjunten.) 

honorat,  a  unes  noies 

Vindreu  a  ballades?  Prop  el  Carme  n'hi  hauran 
d'en  havent  dinat  fins  a  ser  vespre.  Vindreu?  Vin- 
dreu? 

(Se'n  va  darrera  d'elles  que  riuen  i  responen  amb 
evasives  tant  sols  de  geste.fa  són  els  del  pregó 
al  bell  mig  de  la  plaça.  Aquí  es  fa  el  redoble 
llarg.  Tothom  es  disposa  a  escoltar.  La  quie- 
tut  es  va  fent  poc  apoc.  Un  dels  de  la  taverna, 
dalt  de  la  taula,  diu  en  tò  de  sorna:) 

HOME  PRIMER 

Quietut  tothom,  que  sentirem  lo  mai  sentit. 

HOME  SEOÓN 

Vols  callar,  bèstia!  (El fa  baixar  d'una  revolada.) 


Que  parli. 
Que  parli! 


CALIXTE 


ARCADI 


SIMEO 


Calleu,  tots! 
(Amb  força  i  dominant  V agrupament  Nou  redo- 
ble.  La  quietut  es  fa.) 

rioobert,  llegint 

Poble  que  vius  en  l'abundor.  Atent-me! 
Cavaller  Rigobert,  com  m'anomeno, 
amb  dos  altres  companys  formem  l'escorta 
de  Pròsper  de  Vianya,  qui  m'envia 
per'  dir-vos,  de  sa  part,  lo  que  haig  de  dir-vos. 
(El  nou  remoreig  dels  impacients  és  calmat  per 
un  curt,  però  fortíssim  redoble  del  timbal;  après 
el  qual  Rigobert  segueix  dient:) 

De  Nordelles  l'antic  veí  retorna 
senyor  de  sos  cabals  que  conqueria 
en  llunyes  terres  i  arriscades  gestes; 
i  de  tots  sos  triomfs  que  en  un  s'enclouen, 

vol  que  n'hagueu  esment;  per  lo  que  escampa 
l'or  a  grapats  en  tant  de  veure-us  riure. 
Que  l'alegria  en  els  semblants  fulguri, 
vol  missenyor,  tant  prompte  aquí  es  presenti, 
i  si  un  dol  traspués,  ell  fa  promesa 
d'esborrar-lo  sobtat,  que  és  fort  per  fer-ho. 
De  la  part  del  gran  Pròsper  vinc  a  dir-vos 
això  que  haveu  sentit.  Salut  i  joia! 

(De  la  mainada  i  les  converses  de  la  gent  se'n 
sent  no  més  pel  clar  lo  que  diuen  Arcadi  i  Ho- 
norat.) 

ARCADI 

No  hi  han  més  rics  al  món  que'ls  rics  que  ho 
són  pels  altres. 

HONORAT 

Jo  no'm  crec  mitja  paraula,  de  tot  això. 

(Al  lluny  i  seguit  d'altre  redoble  del  pregoner  se 
sent  de  nou  el  pregó  com  s'inicia  en  boca  de 
Rigobert.) 

RIQOBERT 

Poble  que  vius  en  l'abundor.  Escolta'm! 
Cavaller  Rigobert,  com  m'anomeno... 
(La  plaça  resta  guarnida  d' agrupaments  disper- 
sos. Alfons  se'n  veu  un  de  noies.) 

simeó,  dirigint-se  a  Rigobert  mentres  se'n  va 

A  vostre  amo  digueu  que  tot  un  batlle  hostaler, 
nom  del  poble,  mercès  li  envia,  i   que  una 

font  amb  sa  estampa  per  cimell  ha  de  fer  que  s'ai- 
xequi d'aquesta  plaça  al  bell  mig. 

home  primer,  aixecant-se 

Una  font  de  vi  ranci. 
(Els  altres  riuen  i  esvalolen.  Les  noies  de  l'agru- 
pament del  fons  se'n  van  ràpidament  pel  costat 
esquerra,  com  qui  s' apressa  a  executar  quelcom 
acabat  de  concebir.) 

calixte,  reapareixent  pel  costat  esquerra, 
a  Arcadi,  que  li  va  al  davant 

Arcadi,  tu,  n'he  pensat  una. 

ARCADI 

Conta,  digues. 

CALIXTE 

No  pas  encara.  Cal  esperar,  segueix-me.  (Anun- 
ciata,  amb  dugués  més,  traspassa  la  plaça  molt 
depressa  d'esquerra  a  dreta,  donant  la  primera 
una  forta  i  intencionada  empenta  a  Calixte.)  Ja 
hi  tornem?  Ara  sí  que  no  m'escapes.  (Elles  apre- 
ten  a  córrer.  Ell  les  empaita.) 

arcadi,  fent-s'hi  a  crits,  an  en  Calixte, 
mentres  se'n  va 

Que  busques  lo  que  no  tens...  que  ho  trobaràs 
més  aviat  de  lo  que't  penses!... 
(Calmosament  els  segueix.  Una  noia  amb  altres 

atravessen  la  plaça.) 

DELFINA 

Us  dic  que  sí... 
Tres  cavallers  polits,  armats, 
lluint  plumatges  al  capell, 
son  cos  esbelt  sota  el  mantell, 
els  ulls  lluents,  tots  inflamats, 
van  per  la  vila  ataleiats. 

I  parlen  d'ell... 

Us  dic  que  sí...       (Ja  han  passat.) 

ELS  HOMES 

S'acaba'l  vi! 
S'acaba '1  vi! 
Ai,  taverner,  si  no'n  porteu! 

(Un  dóna  un  cop  a  l 'altre  i  no  s'acaba  la  cançó 
per  una  insinuació  de  fingida  baralla.  Després 
reprenen:) 

S'acaba'l  vi! 
S'acaba'l  vi! 
Si  no  ve  vi,  no  cobrareu !      (Rialles.) 

(Es  fa  una  mica  de  clariana  a  la  plaça.  Els  de  la 
taula  entren  i  surten  de  la  taverna.  Destaquen 
cap  el  fons  menires  avancen  pausadament  Ma- 
riflora  i  Gilbert.) 

MARIFLORA 

I  bé,  Qilbert,  aquella  casa  trista 
qual  rondalla  forjava'm  somniosa; 
aquella  pobre  casa  del  misteri 
que  promogué  l'encant  tantes  vegades 

vetllant  nostra  quietut  enraonadora, 
s'és  destruit,  i  el  gran  encís  amb  ella 
darrera  d'una  festa  s'esllavissa... 
Ja  té  senyor,  del  cim  de  Coronelles 
el  casalot,  quals  portes  desvalgudes 
eren  asil  d'un  amor  pur  i  a  voltes 
servaren  el  secret  de  nostres  llavis. 
En  son  pedriç  ja  no'ns  podrem  asseure 
ni  en  la  pregunta  eterna  embadalir-nos 
de  bes  a  bes  com  ben  sovint  s'esqueia. 

GILBERT 

De  tot  en  treus  profit  per  inquietar-te. 

MARIFLORA 

És  que'm  plau  l'inquietut!...  si  amor  la  causa. 
Du  l'inquietut  un  gran  consol  amb  ella! 

GILBERT 

Per  què  t'ha  d'entristir  la  recordança 
d'aquell  casal  mig  enrunat,  feréstec? 
Quin  misteri  se'n  va?...  Jo  moltes  voltes 
tinc  d'altra  casa  una  visió  tant  clara!... 
Entens  bé'l  que  vull  dir,  i  no't  revifa 
d'eixa  bella  visió  l'encís  que  enruna 
planys  i  dolors  i  recordances  fosques? 

MARIFLORA 

Certament,  certament.  Però  jo  anhelo 
que  siguin  infinits  o  l'aire'n  tinguin 

els  bells  records,  del  nostre  amor,  i  ploro 
quan  ne  veig  destruit  un  sol  que  siga. 

OILBERT 

Per  què,  si  és  nostre  amor  tant  sols  qui  plana 
damunt  tots  ells? 

MARIFLORA 

Són  fulles  que's  marceixen 
els  records  esvaits  i  a  mi  em  plauria 
fer  una  eternitat  de  lo  que'ns  volta. 

(Han  quedat  a  primer  terme  esquerra  mentres 
parlen.  Els  de  la  taverna,  seguint  ses  anades 
i  vingudes,  han  acabat  per  ésser  de  nou  tots  al 
vol  de  la  taula.  Un  home,  mena  de  músic  am- 
bulant, que  apareix  de  segon  terme  esquerra, 
va  ajuntar-se' Is.  Així  que' Is  de  la  taverna  el 
veuen,  l'aclamen,  dient:) 

HOME  PRIMER 

Vine,  Pasqual.  Canta,  Pasqual; 

si  no'ns  complaus  n'hauràs  gran  mal. 

TOTS 

Canta,  Pasqual. 

pasqual,  ja  amb  ells 

Bé  haig  de  cantar 
per  un  gran  mal  estalviar. 

HOME  SEGON 

Canta. 

TOTS 

Canta,  Pasqual. 

HOME  PRIMER 

«La  cuca  de  llumaneta.» 

HOME  SEGON 

«La  cançó  de  l'esquirol.» 

HOME  PRIMER 

Més  val  «La  Mariagneta.» 

PASQUAL 

Qui  canta,  canta  el  que  vol. 

SIMEÓ 

Te  raó.  (Entra  a  la  taverna.] 

HOME  PRIMER 

Tant  se  val. 

HOME  SEGON 

Beu.  (Li  dóna  el  got. 

TOTS 

Canta,  canta  Pasqual. 
(En  Pascual  s'enfila  d'un  salt  dalt  de  la  tauh 

i  s'acompanya  amb  el  violi  la  cançó  que  se- 
gueix. Els  de  la  taverna  l'escolten  i  també  algú 
altre— pocs— dels  que  acerten  a  passar  en 
aquells  moments  per  la  plaça.) 

PASQUAL 

La  noia  de  ca'n  Ribol 
és  molt  lletja  i  poca  pena. 
La  noia  de  ca'n  Ribol 
no  l'heurà  pas  qui  la  vol 
perquè  té  la  bossa  plena! 

A  cada  pit  botarut 

hi  du  les  unces  guardades; 

als  darreres,  Déu  m'ajud', 

si  la  riquesa  li  put 

no  ho  fan  les  portes  tancades. 

La  noia  de  ca'n  Ribol 
és  molt  lletja  i  poca  pena. 
Là  noia  de  ca'n  Ribol 
no  l'heurà  pas  qui  la  vol 
perquè  té  la  bossa  plena!... 

TOTS 

Perquè  té  la  bossa  plena!... 

Riuen  molt,  però  molt.  Donen  un  got  de  vi  an  en 
Pasqual,  qui  se'l  beu  sense  baixar  de  la  taula. 
Després  de  beure,  baixa.  D'esquerra  a  dreta 
dos  xicots  es  persegueixen  amb  ràbia  i  atolon- 
drament.) 

XICOT  PRIMER 

El  moç  de  pa!  El  moç  de  pa 

!  Per  tu  no 

rob( 

sents? 

XICOT  SEQÓN 

No  vull. 

XICOT  PRIMER 

Et  mato, 

si  t'atrapo.         (Se  li  tira  al  damunt 

XICOT  SEGON 

Deixa'm 

mala  herba! 

> 

cap  de  roc,  apareixent  pel  mateix  indret  que  ei 
Ah,  vils  donzells,  alceu-vos,  que  ho  mano  j( 

xicot  primer 
El  moç  de  pa!  El  moç  de  pa! 

PASQUAL 

Crideu  al  Batlle! 

HOME   PRIMER 

El  Batlle! 

HOME  SEOÓN 

El  Batlle! 

simeó,  apareixent  amb  la  vara  en  mans 
Pel  rei  nostre  senyor,  la  pau  imposo! 

(Dóna  un  cop  a  terra  amb  la  vara 

XICOT  PRIMER 

Fuig! 

XICOT  SEGON 

Fugim!  (Se'n  van  corrent.) 

SIMEÓ 

Gent  forastera,  per  la  vara  ho  mano,  detureu- 
ros! 

cap  de  roc,  rient  emfàticament 

AaaaaaL.  Deixeu-los,  missenyor!  Fan  un  gran 
>é,  fugint! 

SIMEÓ 

Sí,  és  cert,  que  fugin;  però  un  batlle  bé  déu 
xidar  quan  té  la  vara  en  mans! 

cap  de  roc 
La  raó  us  sobra.  (Parlen  entre  ells.) 

MARIFLORA 

Ai!  Tota  m'he  esverat!  Quina  passada! 
Semblaven  dos  mestins!  Ah!  Quan  t'ho  deia, 
que  du  la  festa  un  desencant! 

GILBERT 

Ja  hi  tornes? 

Per  l'indret  de  la  taverna  apareix  Basili  amb 
un  altre  home.) 

MARIFLORA 


És  l'oncle,  fuig!  Me'n  vaig,  que  no'ns  vol  veure 
fóra  d'hora  plegats. 

OILBERT 

Que  ja  t'amago! 

(Cobrint-la  per  a  que  se'n  vagi.  Ella  ho  fa  aix 
per  darrera  d'ell.  Basili  travessa  l'escena  par 
lant  baix  amb  el  séu  company.  Gilbert  s'esca 
bulleix  entre' Is  grupus.  Els  de  la  taverna  har 
invitat  a  beure  a  Cap  de  Roc.) 

cap  de  roc,  brindant 

A  la  salut  d'aquest  poblat, 
tant  escaient  i  soleiat, 
bec  el  meu  got  de  vi! 
A  la  salut  dels  seus  vivents, 
que  són  alegres  i  valents, 
com  m'acomoda  a  mi! 


Visca! 


Visca! 


home  primer 


TOTS 


(Se  senten  les  campanes  de  l'esglesia  rompre  e, 
esclat  de  festa,  en  el  mateix  moment  que,  ve 
nint  de  mà  esquerra,  es  mostra  Rigoberi,  dien 
a  la  gent  de  la  plaça:) 

RIOOBERT 

Oidà!  Que  ja  voltegen  les  campanes 
pel  vostre  goig!  Oiu-les  com  repiquen! 

(Alegria  en  iots  els  grupus.) 

cap  de  roc,  emfàticament 

Missenyor  Rigobert,  eixes  paraules 
d'elogi  merescut,  molt  bé  s'avenen 
amb  cavaller  com  vós.  (Encaixen.) 

RIOOBERT 

I  a  meravella 
quadren  aquestes  a  la  justa  fama 
que  noblesa  i  valor  tant  us  prodiguen. 

CAP  DE  ROC 

I  nostre  mestre  venerable,  encara 
no  ha  deixat,  somnïós,  les  positures 
que'l  fan  més  venerable?  O  ja  s'apresta 
per'  ser  espill  de  sos  favors,  mostrant-se 
cara  a  tothom,  per'  que  tothom  l'admiri? 
Jo  he  partit  del  casal,  puix  no'm  tocava 
fer-hi  guarda  d'honor,  per'  delectar-me 
d'aquest  poble  en  lo  bell,  que  prou  n'hi  sobra. 

RIGOBERT 

Jo  he  pregonat  tantost,  per  sa  comanda, 
provocant  el  repic  d'eixes  campanes, 
que  fan  a  l'aucellada  sabedora 
d'un  tal  adveniment.  I  sols  puc  dir-vos 

que  al  deixar  el  casal,  ja  sa  excel•lència 
perfumava's  les  barbes  opulentes 
amb  cert  licor  oriental  que  costa 
cada  gota  un  escut,  i  faig  rebaixa! 

CAP  DE  ROC 

Lloat  sia  el  Senyor  de  les  altures 
que  al  mestre  dòn  salut  i  plena  bossa! 

RíGOBERT 

Lloat  sia'l  senyor  que'hs  feu  la  gràcia 
de  ser  a  son  servei ! 

cap  de  roc,  descobrint-se 
Que  lloat  siga! 

simeó,  apropant-se  a  ells 

Perdoneu,  cavallers!  Bé'l  deurem  veure 
a  l'home  generós,  qual  abundància 
escampa  a  plenes  mans  per  nostra  vila! 

CAP  DE  ROC 

No  pot  trigar,  senyor!  L'altre  d'escorta 
farà  senyal  amb  el  séu  corn,  que  juga 
com  destre  caçador  de  serralades, 
quan  sigui  ben  aprop  de  presentar-se 
de  la  plaça  al  bell  mig. 

simeó 

A  fe  que'ns  tarda. 

CAP  DE  ROC 

I  escolteu-me,  vós,  l'hom :  Sabríeu  dir-me 

si  l'estol  de  donzelles  espigades 

que  vénen  vessant  flors  són  d'aquest  poble? 

(Diu  això  senyalant  al  fons  esguerra,  per  ont 
avança  un  grupu  de  noies  capitanejades  per 
Anunciata,  qui  du  un  gran  ram  de  flors  entre 
mans.) 

SIMEÓ 

Igual  que'l  vi,  senyor.  I  a  fe  diria 

que  amb  ses  rialles  i  ses  flors  s'apressen 

a  festejar  a  l'arribat. 

CAP  DE  ROC 

Benhaja 
qui  té  pensades  que  tals  aires  prenen! 

simeó,  a  Anunciata 

La  cap-de-colla,  apropa't  i  presenta't 
al  cavaller  que  ho  és  del  que't  disposes 
a  oferir  aquest  ram.  Ho  endevino? 

ANUNCIATA 

Mes  no  soc  jo,  senyor;  és  Mariflora 
la  que  entre  totes  hem  triat,  segures 
de  que  pot  fer  millor  que  pas  cap  altra 
lo  que'ns  cal  fer,  d'agraiment  en  mostra 
al  senyor  arribat  a  aquesta  vila. 
Nosaltres  no'n  sabem,  i  l'elegírem, 
per  ser  de  totes  juntes  la  més  destra. 

simeó,  mirant  per  l'esquerra 
Arriba,  si  no  m'erro. 

ANUNCIATA 

Cert,  és  ella. 

mariflora,  qui  apareix  amb  dugués  més 
Bé,  què  voleu  de  mi,  què  hi  ha?  Què  passa? 

ANUNCIATA 

L'endreça  que  ara  un  any  vares  apendre 
per  saludar  al  vell  prelat,  recordes?, 
amb  eixes  flors  en  mans  cal  que  la  diguis 
al  senyor  arribat,  just  es  presenti, 
donant-les-hi  després  amb  reverencia! 

MARIFLORA 

Com,  jo?... 

RIOOBERT 

Repliques?  No,  casta  donzella. 
Quan  un  acord  alta  missió  ens  confia, 
és  Déu  qui  la  devalla,  i  consentir-hi 
és  tasca  de  creient. 

ANUNCIATA 

T'hi  negaries? 


MARIFLORA 


'oncle? 

ANUNC1ATA 

Bé  ho  sab  prou. 

MARIFLORA 

L'hi  heu  dit. 

ANUNCIATA 

De  sobres. 
Que  tot  cercant-te  l'hem  trobat,  i  reia 
content  i  satisfet,  davant  l'imatge 
de  ton  reverenciar,  quan  li  contàvem 
que  eres  triada  per  missió  tant  alta. 

MARIFLORA 

No  m'hi  dec,  doncs,  negar. 

CAP  DE  ROC 

I  a  fe  diria 
que  mon  senyor  n'ha  de  restar  extàtic 
de  galanura  tal  en  semblants  llavis. 

(Mariflora  fa  un  petit  acatament.) 

RÍGOBERT 

I  generós  com  és,  tinc  la  certesa 
que  amplament  pagarà  la  deferència. 

MARIFLORA 

Deixeu-me,  doncs.  Cal  repassar  l'endreça 
per  no  dar  un  mal  pas  quan  l'hora  arribi. 

(S'aparta  d'elles  i  s'asseu  en  el  pedriç  de  la  casa 

que's  troba  a  primer  terme  de  mà  dreta.  Se  la 
veu  in  mentis  repassar  l'endreça.  Les  altres 
companyes  no  s'allunyen  molt  d'ella.  Anun- 
ciata,  que  sembla  remerciar  certs  afalacs  dels 
cavallers  de  Pròsper  de  Vianya,  es  desfà  d'ells 
fent-los  acatament  i  va  per  la  plaça  tot  par- 
lant ara  amb  l'un  ara  amb  l'altre.  Mentres 
tant  Rigobert  i  Cap  de  Roc,  per  complet  a  pri- 
mer terme  i  fent  per  no  ser  sentits  de  ningú, 
diuen  amb  misteri  i  sigili:) 

CAP  DE  ROC 

I  bé... 

RIGOBERT 

Tot  és  a  punt  i  ben  dispost. 
Quan  siga  aquí  fugim  tantost 
i  dem  el  cop  de  mà. 
(Mariflora,  tot  fent  memòria  de  l'endreça,  s'ai- 
xeca i  s'oculta  per  desaparèixer  ben  tost.) 

CAP  DE  ROC 

La  Serp  pot  dir-nos  l'últim  mot. 

RIGOBERT 

Que'ns  guaiten! 

CAP  DE  ROC 

Callo! 

RIGOBERT 

Sobre  tot!... 

CAP  DE  ROC 

Deixem-nos.  Fes-te  enllà. 
(Se  separen  per  dissimular.  Rigobert  va  cap  al 
fons  i  desapareix.  Cap  de  Roc  es  junta  de  nou 
amb  els  de  la  taverna.  Per  darrera  d'aquesta 
atravessa  la  plaça  amb  pas  lleuger  el  pastor 
Ramir.  Anunciata  el  veu  i  el  crida,  dient:) 

ANUNC1ATA 

Pastor  Ramir!  Pastor  Ramir!  Atança't! 
Ont  vas  depressa  i  tant,  quan  tot  s'apresta 
a  dar  certesa  de  gentil  rondalla 
que  senyalaves  en  l'espai!...  Recordes? 

PASTOR 

Mal  vent  d'aquesta  festa  el  brugit  trena 
i  com  el  diable  de  la  creu  ne  fujo! 

ANUNCIATA 

Per  què,  pastor? 

PASTOR 

Perquè  de  certs  auguris 
la  remor  sola  fa  fugir  i  damna! 

ANUNCIATA 

No  eres  tu  son  amic? 

PASTOR 

I  a  fe  me'n  planyo! 

L'Avia  Alexandra  i  jo  som  sols,  al  poble, 
coneguts  qui  restem  del  que  retorna 
carregat  d'or.  Ella  farà'l  que  vulga. 
jo  veure'l  no  vui  pas,  perquè  en  ma  vida 
s'ha  ferit  mon  esguard  de  cap  lletgesa. 

ANUNCIATA 

És  cert,  això,  pastor  Ramir? 

PASTOR 

No'n  dubtis. 
Mai  la  mentida  voltejà  ma  boca; 
si  no  soc  cert  de  lo  que  penso,  callo; 
si  parlo  dic  lo  cert  i  m'hi  aferro 
com  les  arrels  dessota  terra  nien. 
Oh!  no,  no'l  veuré  pas.  Aquell  que  deixa 
de  son  terrer  nadiu  les  benaurances 
per  no  portar-hi  amor,  i  sols  riqueses 
ha  sabut  conquerir  en  son  propòsit; 
qui  a  manca  de  vrítats  corprenedores 
(Aquí  apareix  per  mà  dreta  primer  terme  l'Avia 
Alexandra  amb  l'oncle  de  Mariflora,  Bertilda, 
i  els  seus  infants.  S'aturen  i  escolten  al  pastor.) 
mostra  l'or  abusiu,  cal  que  us  ho  diga: 
és  un  damnat  que  entre  les  flames  cerca 
disfreçar  son  pecat  en  la  caiguda, 
i  pot  damnar  als  qui  rastrers  s'hi  apropen, 
que  l'or  és  Llucifer!  Jo'l  seguiria 
besant  sos  peus,  si  aquí  arribés  profètic 
com  els  patriarques  d'altres  temps  que  feien 
la  ruta  del  destí  portant  estela 

de  joves  i  d'infants  de  soca  pròpia... 
Pastors  d'una  remada  solemniosa 
que  del  diví  pastor  reberen  gràcia! 
[Un  grupu  de  joves  s'és  format  a  mà  esquerra, 
entre  Is  quals  es  troben  Honorat,  Arcadi  i  Ca- 
lixte.) 

Mes  ara  faig  la  creu,  i  vull  l'estalvi 
de  sa  presencia  haver,  perquè  ma  llengua, 
no  avesada  a  callar,  diria  coses... 
I  el  foc  de  son  pecat  podria  encara 
socarrimar  els  meus  cabells  albíssims!... 

(Se'n  va  concirós  pel  costat  de  muntanya.) 

ANUNCIATA 

Resta,  pastor. 

PASTOR 

La  festa  us  sia  grata, 
que  no  m'ho  fóra  a  mi. 

HONORAT 

Deixeu  que  fugi, 
que  amb  els  feréstecs  els  bonics  no  pacten. 

(Els  altres  joves  i  les  noies  riuen.) 

AVIA  ALEXANDRA 

Doncs  jo  sí  que'l  vull  veure,  i  ben  voltada 
d'aquesta  estela  que'l  pastor  pregona, 
que  així  ho  vol  Déu. 

BASILI 

Seieu,  l'Avia  Alexandra. 

AVIA  ALEXANDRA 

I  a  mon  entorn  els  meus.  Ont  és  Delfina? 

delfina,  sortint  del  grupu  de  noies 
Avia  Alexandra,  soc  aquí. 

AVIA  ALEXANDRA 

No'm  deixis, 
que  dels  que  tinc  aprop  ne  vull  certesa. 

(Formen  grupu,  a  l'entorn  de  l'Avia,  Delfina,  Ber- 
tilda  i  els  infants.  Mariflora  reapareix  encar 
amb  aires  de  «fer  memòria  de  l'endreça».) 

anunciata,  a  Mariflora 
La  sabs  de  cor? 

mariflora 
Ben  cert. 

anunciata,  donant-li  el  ram 

Les  flors  agafa. 
(Gilbert  apareix.  Basili,  al  veure  7,  s'hi  ajunta.) 
I  el  moment  esperem  totes  plegades 
en  cofradía  aquí.  (S'agrupen.) 

(A  Gilbert.)  Tu  no  t'apropis, 

i  deixa  ta  promesa  que  compleixi 
una  missió  que,  si  gelós  te  torna, 
caldrà  dubtar  de  tu. 

qilbert,  rient 

Sentiu,  Basili? 

mariflora,  donant-li  una  flor  del  ram 

Per  ta  rialla  complacent  m'apresso 
a  cobrar  una  flor  per'  que  la  guardis. 


No  s'hi  val!. 


HONORAT 
CALIXTE 

No  s'hi  val!... 


basili,  rient 

Ella  és  mestressa 
de  lo  que  porta  en  mans,  i  mal  no  emplea 
ser  mestressa  del  ram,  si  la  flor  dóna 
a  qui  més  endavant  serà  son  mestre. 

m  plaça  s'anima  molt.  Els  de  la  taverna,  se- 
guint una  riallada  forta  i  estrident,  entonen 
la  seva  cançó  com  esbogerrats.) 

S'acaba '1  vi! 

S'acaba'l  vi! 
Ai,  taverner,  si  no'n  porteu! 

S'acaba'l  vi! 

S'acaba'l  vi! 
Si  no  ve  vi,  no  cobrareu! 

Tot  seguit  acaben  els  cants,  se  sent  al  fons  el 
corn  de  caça  jugat  per  Huc  la  Serp,  anunciant 


98  LA   COMÈDIA   EXTRAORDINÀRIA 

la  presencia  de  Pròsper  de  Vianya.  Tota  Ic 
gent  de  la  plaça  s'arremolina  i  va  cridant  cap 
al  fons:) 

UNA  NOIA 

Sentiu  el  corn? 

HONORAT 

Ja  ve! 

CALIXTE 

Es  ell! 

ANUNCIATA 

Totes  a  lloc. 

NENA  PRIMERA 

El  vull  veure. 

SIMEÓ 

No  alceu  el  vol!  No  alceu  el  vollfl! 

HOME   PRIMER 

Visca! 

TOTS 

Visca!... 

ARCADI 

Ja'l  veig,  ja'l  veig! 

SIMEÓ 

Quietut,  si  us  plau!  QuietutL. 
He  dit  quietut! 

Al  lluny  refilen  les  cobles,  les  campanes  toquen 
de  nou,  la  canalla  corre,  les  noies  salten,  els 
joves  esvaloten,  s'enfilen  damunt  la  taula  els  de 
la  taverna.  L'Avia  Alexandra,  amb  els  seus, 
no's  mouen  del  lloc  ontsón.  Per  fi,  el  compacte 
grupu  central  s'obre.  Les  noies  han  vingut  cor- 
rents ajuntar-se  amb  Mariflora,  qui  ha  restat 
amb  Gilbert  a  primer  terme  esquerra.  Quan  es 
veu  avençar  Pròsper  de  Vianya  per  entre  la 
multitui,  Rigobert  i  Cap  de  Roc  se  li  presenten 
fent-li  rumbosa  reverencia.  Huc  la  Serp  l'a- 
companya. Ellva  habillatde  manera  més  accen- 
tuadament  oriental  que  en  ïacte  anterior.  Tot- 
hom el  mira,  tothom  s'hi  apropa.  Els  tres  ca- 
vallers de  l'escorta  fan  enretirar  la  gent.  Si- 
meó,  amb  la  vara  de  batlle  a  les  mans,  s'apressa 
a  rebre'l.  Les  noies  no  poden  dissimular  que'l 

i  troben  vell,  però  molt  vell.  Els  joves  denoten 
igual  impressió  que  les  noies.  La  gent  de  mitja 

j  edat  se' l  miren  com  a  un  veritable  foraster.  La 

1  curiositat  és  immensa  en  tots  elsgrupus.  Pròs- 
per de  Vianya,  plantat  al  centre  de  la  plaça 
i  davant  la  perplexitat  de  tothom,  parla,  per 
fi,  després  la  ritual  salutació  de  Simeó.) 

SIMEÓ 

Senyor:  en  nom  del  poble  i  com  a  Batlle 
reverencio  l'arribada  vostra!...  (Pausa.) 

PRÒSPER  DE  VIANYA 

És  bé  la  plaça  del  meu  poble,  aquesta!... 

(Guaita  a  l'entorn, 
De  cara  amiga,  cap!  Per  què  no  venen 
a  rebre'm  mos  companys  si  per  ells  porto 
gratitut  i  favors  sens  fi  ni  compte? 

SIMEÓ 

Senyor,  passà  molt  temps  segons  expliquen 
d'ençà  que  abandonàreu  vostra  casa... 

PRÒSPER  DE  VIANYA 

Que  fa  molt  temps?...  I  quina  mena  d'homes 
aquells  homes  van  ser,. si  no  aguantaven 
el  pes  d'uns  anys  que  soportà  qui  us  parla? 

(Pausa 
De  qui  sóu  fill  vós,  l'hostaler?  Digueu-m'ho. 

SIMEÓ 

Simeó  Malafaç,  es  deia  el  pare. 

PRÒSPER  DE  VIANYA 

Simeó  Malafaç?...  El  qui  comprava 
i  revenia  després  l'aviram  a  fira? 

SIMEÓ 

Certament. 

,     PRÒSPER  DE  VIANYA 

I  de  mi  mai  va  parlar- vos? 

SIMEO 

Més  d'una  volta,  prou. 

PRÒSPER  DE  VIANYA 

I  què  us  ne  deia? 

SIMEÓ 

Coses  grans,  missenyor! 

PRÒSPER  DE  VIANYA 

Fou  un  bon  home 
vostre  pare,  el  marxant!...  I  en  Falp  de  Gora, 
què  s'és  fet?...  Brau  i  fort  com  una  roca 
fèiem  les  festes  uns  partits  de  botxes 
a  caure  morts,  i  en  sent  la  nit  sortíem 
com  si  tal  cosa,  passejant,  fatxendes, 
rondant  finestres  a  les  noies  maques, 
que  per  força  ja  jeien  de  bonhora!... 

(Les  noies  riuen  totes.) 
Jo  la  conec,  a  fe,  vostra  rialla. 
Heu  rigut  totes,  i  rient  a  l'una 
de  no  sé  quina  rialla  coneguda 
vostra  rialla  la  cadència  em  porta! 

(Pausa.  Transició.  A  Simeó.) 
És  viu  o  és  mort  en  Falp  de  Qora?  Conta. 

BASILI 

Aquest  que  nomeneu,  va  ser  del  pare 
oncle  matern. 

PRÒSPER  DE  VIANYA 

Quin  nom  el  del  teu  pare? 

BASILI 

Anglesell  de  Costals. 


PRÒSPER  DE  VIANYA 

El  de  la  Cúria? 


BASILI 

El  de  la  Cúria,  sí. 

PRÒSPER  DE  VIANYA 

Plauria'm  veure'l. 

BASILI 

Un  llarg  viatge  sens  retorn  caldria 
que  féssiu,  missenyor! 

PRÒSPER  DE  VIANYA 

Quanta  feblesa!... 
Mena  d'homes  com  jo  veig  que  no'n  corren, 
ferms  i  çapats,  parents  del  roure  altívol! 
I  el  cedacer  del  «Pas  d'amunt>,  ont  para? 
I  son  germà  el  taçador  d'or;  i  Evelia, 
la  fresca  carnicera  de  Ventelles 
que  no  mancava  en  cert  mercat,  bé  és  viva? 
I  el  Batlle  Vidalés  i  en  Pau  Fontalla? 
És  passada  la  peste,  per  ventura, 

i  arrasant  s'ha  plascut  vides  tant  nobles 
o  és  que'm  guarden  rencor,  o  esment  no  tenen 
de  mon  retorn  tant  bons  amics?  Digueu-m'ho. 

(Pausa.) 
No'm  coneix,  doncs,  ningú? 

AVIA  ALEXANDRA,  SOrtiüt,  TIO  molt, 

d'entre  el  grup u  dels  seus 

Oh!  Pobre  Pròsper! 

PRÒSPER  DE  VIANYA 

Qui  ets  tu  que'm  planys,  la  dóna  vella?  Parla. 

AVIA  ALEXANDRA 

Si  no'm  coneixes,  no  sabs  pas  qui  eres 
a  l'enllà  d'aquells  temps,  i  jo  diria 
que  ets  ingrat  als  records,  mal  aparentis 
fidelitat  al  teu  ahir.  Ah!  Pròsper!... 
El  córrer  tant  pel  món  roba  savieses 
que  neixen  ont  neixem,  i  du  per  rutes 
d'un  oblidar  ben  trist.  Soc  Alexandra. 

PRÒSPER  DE  VIANYA,  TÜOlt  SOrprèS 

Per  Déu,  que  no! 

AVIA  ALEXANDRA 

Per  Déu  que  ho  soc,  i  ho  juro 
a  l'entorn  dels  rebrots  qu'ara  s'enfilen 
soques  amunt  del  meu  passat.  Contempla'm. 
No  veus  damunt  mon  front  brillar  albíssim 
l'estel  del  bell  morir? 

PRÒSPER  DE  VIANYA 

Tu  ets  Alexandra? 
M'enganyes,  fuig!  (Enèrgic.) 

AVIA  ALEXANDRA 

Per  què  t'enganyaria? 
T'enganyes  tu  i  enuig  no't  causes. 

PRÒSPER  DE  VIANVA 

Calla! 
Dic  si  és  cas  que  has  canviat,  i  que  segueixo 
sent  qui  era  jo  per  més  que'l  temps  s'hi  oposi. 

AVIA  ALEXANDRA 

He  dat  tant,  que  ben  poc  me  resta  en  dia. 

PRÒSPER  DE  VIANYA 

Jo  no  he  dat  res.  Jo  tot  ho  tinc  encara. 
Jo  he  sigut  fort  i  per  ma  força  porto 
riqueses  a  pilots,  que'm  deixin  viure 
en  l'abundor  i  la  bondat  ben  juntes. 
No  ets  Alexandra,  no;  perquè,  si  ho  fossis, 
en  el  clar  dels  teus  ulls  resplendiria 
la  flama  d'altres  ulls. 

AVIA  ALEXANDRA 

Llum  no  portaven 
els  ulls  que  dius,  que  eren  venats,  i  penso 
que  a  la  foscor  van  avesars'. 
(Els  tres  ruflans  s'agrupen  i  semblen  posar-se 
misteriosament  en  intel•ligència.) 

PRÒSPER  DE  VIANYA 

Què  parles? 

AVIA  ALEXANDRA 

Avia  i  besàvia  soc.  Tu,  ric  que  espantes. 
Déu  ha  volgut  que  en  nostre  faç  llegíssim 
l'un  de  l'altre  el  comès,  abans  de  dar-nos 
el  darrer  comiat,  en  recordança 
d'espills  galans  que  l'enganyeta  feien 

(Baixet,  prop  d'ell.) 
a  nostra  oberta  d'ulls  cara  a  la  vida. 
Tu  em  planys,  i  et  planyo  jo,  però  jo'm  sento 
ferma  de  peus,  el  meu  esperit  alant-se 
de  cada  dia  més,  per  ma  bonhora, 
i  em  plau  haver-te  vist  i  vull  que't  voltin 
els  espigalls  d'aquell  passat,  i  cerquis 
si  entre  ells  reapareix  el  tret  atàvic 
que't  convenci  que  soc  la  que  ara  dubtes. 

PRÒSPER  DE  VIANYA 

Ja't  crec,  ja't  crec,  que  l'avesar-me  a  veure't 
fa  resorgir  lo  que  oblidava.  Calla!... 

AVIA  ALEXANDRA 

Lo  sol  que  trobes  d'aquells  temps  et  raça 
i  tu'n  volies  més...  (Riu.)  Pobre  gran  home! 
Què  n'has  tret  de  la  vida,  tu  que  tornes 
sol  i  marcit  vessant  tanta  riquesa? 

PRÒSPER  DE  VIANYA 

Tes  paraules  no  entenc,  que  d'altra  mena 

veig  el  món  jo  de  com  el  podeu  veure 
vosaltres  que  viviu  en  la  pastura 
d'un  avui  sense  demà,  i  així  vull  dir-te 
que  mes  riqueses  grans  i  sense  límit 
poso  a  servei  del  meu  avui  magnífic. 
Que  la  vida  començo,  i  vull  corona 
dar  a  l'enuig  de  sofriments  que  havia. 
Que  si  ahir  vaig  sofrir,  avui  m'apresso 
a  dar-me'l  goig  de  lo  que  l'or  alcança, 
que  res  al  món  alcança  tant;  que  torno 
pel  bé  de  tots,  el  meu  en  capçalera, 
i  que  dels  anys  un  farcellot  vaig  fer-ne 
molt  temps  passat  i  al  mar  ne  dava  ofrena, 
perquè'l  compte  en  portessin  les  sirenes, 
que  jo  no'l  porto  pas  ni  em  fa  cap  falta. 
Vull  alegria  a  mon  entorn.  Oh,  poble! 
Ton  pare  jo  vull  ser,  obra'm  els  braços 
i  dóm  allò  que'm  cal,  que  per  tu  porto 
la  fruita  de  tot  l'any  que  he  conquerida. 

AVIA  ALEXANDRA 

Déu  et  faci  ben  bo,  com  li  demano 
per  mi  i  pels  meus,  és  lo  que't  dic. 
{Les  noies  han  avançat  cap  a  Pròsper.  Mariflora 
al  cap,  amb  les  flors  en  mans.  Ho  han  fet  a 
una  senyal  de  Rigobert,  qui  vol  torbar  el  dià- 
leg remembrador.  Pròsper,  al  veure-les,  som- 
riu, i  anhelant  també  l'abolició  de  lo  passat, 
diu:) 

PRÒSPER  DE  VIANYA 

Oh!,  calla. 

Deixa'm  en  pau,  resclim  de  lo  que  fores, 
perquè  pugui  gaudir  a  boca  plena 
d'aquest  jardí  florit  que  s'aveína! 

simeó 

I  jo,  senyor,  complint  missió  de  Batlle, 
presentació  de  tal  aplec  dec  fer-vos 
pregant  que  sia  atesa  l'embaixada. 

PRÒSPER  DE  VIANYA 

Pecat  imperdonable,  senyor  Batlle, 
fóra  no  consentir  tal  galanura. 

AVIA  ALEXANDRA,  VOltüdü  dels  SéUS 

Mos  infants,  mos  infants,  el  món  és  nostre! 
(Aquí  Mariflorafa  una  gentil  reverencia  a  Pròs- 
per, i  diu:) 

MAR1FLORA 

Eixes  flors  que  veieu,  gentil  senyor, 
les  hem  cullides  esclatants  de  vida, 
perquè  a  sa  gràcia  i  sos  perfums  unida 
l'endreça  hi  resplendix  del  nostre  amor. 
Accepteu-les,  senyor,  que  la  florida 
de  nostre  anhel  floreix  en  cada  flor 
i  en  sos  càlcers  s'hi  alberga  el  gran  tresor 
d'honestitats  i  agraiments  sens  mida. 
Vulga  el  cel  que  flairant  la  sua  alenada 
vostra  ànima  s'enlairi  a  gran  alçada 
per  devallar  totes  bondats  aquí; 
i  l'estada  de  vostra  senyoria 

deixi  bell  rastre  per  servir  de  guia 
als  que  confien  sos  anhels  en  mi!         (Pausa.) 
(Pròsper  resta  cofoi  de  l'endreça  de  Mariflora, 
i  diu  cap  el  costat  ont  suposa  a  Alexandra:) 

PRÒSPER  DE  VIANYA 

Veus,  Alexandra,  com  no  tot  són  osques 
en  aquest  ganivet  de  llarga  vida! 

(Altiu  i  ordenant.) 
Oiu,  mos  cavallers;  comanda  dicto 
d'aquest  instant,  que  d'or  i  d'alabastre 
s'alcanci  un  bell  estoig,  ont  s'empresonin 
aquestes  flors  en  sa  marcida  verge. 

(A  les  noies.) 
I  vosaltres,  esbart  de  vera  joia, 
que  brodeu  de  rialles  l'encontrada 
i  amb  elles  coroneu  l'amor  que  sento 
per  tot  lo  meu,  promesa  d'ara  és  feta 
que  pali  de  llargueses  abundoses 
serverà  d'estretors  la  vostra  vida! 

totes  reverencien,  dient 
Senyor!... 

PRÒSPER  DE  VIANYA 

En  la  desfeta  reixiu-se. 
I  el  poble  en  pes...  grans  i  menuts,  que  és  hora 
de  celebrar  el  meu  retorn. 

HOME   PRIMER 

Benhaja 

qui  sab  gastar  lo  séu  en  bé  dels  altres!... 
(Aquest  visca  és  contestat frenèticament per  tots, 
la  major  part  ja  mig  borratxos.  El  batlle  beu 
invitat  pels  de  la  taula.  Músiques  al  lluny... 
Les  noies  es  dispersen,  formant  grupus  cap  et 
fons.  Pròsper  no  abandona  el  ram.  Gilbert, 
amb  altres  joves,  s'és  ocultat  seguint  la  gen- 
tada.) 

pròsper  de  vianya,  a  Mariflora, 
qui  va  per  fer  cap  amb  ses  amigues 

I  tu,  l'agraciada  endreçadora, 
vine  un  moment  prop  meu,  car  jo  diria 
que  és  de  bona  criança  correspondre 
a  paraules  i  a  fets  de  vàlua  tanta. 

MARIFLORA 

Deieu,  senyor? 

PRÒSPER  DE  VIANYA 

Que  vora  meu  et  facis. 


Jo? 


MARIFLORA 
PRÒSPER  DE  VIANYA 

Justament. 

MARIFLORA 

Ja  ma  missió  és  complerta. 

PRÒSPER  DE  VIANYA 

Ben  al  revés  de  lo  que  dius  puc  dir-te. 

MARIFLORA 

No  us  entenc. 

PRÒSPER  DE  VIANYA 

Certament  que  a  ta  mirada 
l'encant  del  desentès  hi  du  la  flaire 
que's  respira  en  el  bosc,  sempre  imprecisa 
i  adorable  per  xò,  causa  ben  justa 
del  meu  anhel  esbrinador.  Acosta't. 

(Ella  ho  fa.) 
Aixís  me  plau,  i  el  doble  té  de  plaure'm 
que  vulgues  escoltar...  no  sé  com  dir-t'hoL. 
un  arreplec  de  parleríes  fosques 
del  temps  que  són  guardades,  i  ara  frisen 
per  sortir  a  la  llum  que'ls  hi  reveles. 

mariflora,  de  cada  cop  més  estranyada 
Jo,  missenyor! 

PRÒSPER  DE  VIANYA 

Tu,  justament.  T'estranya? 
Plauria't  eixes  robes  que  ara  portes 
veure  tornades  opulents,  i  alhora 
tot  seguit  de  penjarells  finíssims 
lliscant-te  coll  avall  i  arran  d'orelles 
dessin  escorta  al  bell  encís  que  brolla 
de  tota  tu?  Respon-me  si't  plauria! 

MARIFLORA 

Dir-vos  que  no,  fóra  mentir. 

PRÒSPER  DE  VIANYA 

Plauria't 
convertir  el  taulat  que  ara't  sopjuja 
en  randa  solemnial  anc  que  atrevida, 
de  cúpules  daurades,  que  deixessin 
les  de  Sant  Marc  allà  en  l'oblit,  i  ajaure't, 
'sent  la  nit  arribada,  en  la  flonjesa 
de  tapiços  d'Orient  flairant  a  sàndal? 

MARIFLORA 

No  sé  bé'l  que  dieu,  però...  plauria'm. 

PRÒSPER  DE  VIANYA 

I  en  lloc  de  caminar  seguint  passeres 
d'empedrats  oscilants,  en  la  carroça 
de  molles  flonjes,  repenjar  flemàtic 
ton  bell  caient,  quan  al  defora  anessin 
brandant  les  plumes  de  penells  blanquíssims 
els  vuit  cavalls  aparellats  de  festa? 

MARIFLORA 

Prou  que'm  plauria,  missenyor;  creieu-me. 

PRÒSPER  DE  VIANYA 

I  els  mars  atravessar  en  un  navili 
de  gallarets  guarnit,  portant  a  proa 
d'or  macís  el  bell  tom  que  té'l  teu  rostre, 

en  les  veles  ton  nom,  i  a  cada  rema 
solcat  un  cor  tot  resseguit  de  perles?... 

MARIFLORA 

Plauria'm,  sí,  si  fos  en  companyia 
de  qui  no  dec  deixar,  i  d'eixes  coses 
en  pogués  a  gust  meu,  l'hora  vinguda 
fent-ne  un  va-i-tot,  assegurar  la  vida 
del  per  qui'm  cal  vetllar. 

PRÒSPER  DE  VIANYA 

Oh!,  la  paisana. 
És  adorable  precaució  tant  sàvia 
en  llavis  teus;  més  l'impaciència  allunya 
de  ton  esperit,  que  assegurança  et  porta 
lo  segur  que  jo  estic  de  quan  prometo. 

MARIFLORA 

Plauria'm,  doncs,  senyor.  No  vull  negar-ho. 

PRÒSPER  DE  VIANYA 

És  l'alcançar-ho  cosa  ben  senzilla. 

MARIFLORA 

A  fe  que  no  m'ho  crec. 

PRÒSPER  DE  VIANYA 

Creu-t'ho,  t'ho  prego. 

MARIFLORA 

Miracles  no  se'n  fan. 

PRÒSPER  DE  VIANYA 

No  són  miracles. 
És  cosa  certa  si  al  meu  braç  t'agafes. 

MARIFLORA 

I  es  pot  del  que  haveu  dit  fer-ne'l  que's  vulga? 

PRÒSPER  DE  VIANYA 

Per  fer-ne  tal  ho  sé  oferir. 

MARIFLORA 

Doncs...  siga. 
(Li  fa  bracet  amb  tota  ingenuïtat  i  alegria.) 

PRÒSPER  DE  VIANYA 

Ni  que  del  cel  voltat  d'àngels  i  arcàngels 
em  devallés  tot  el  poder  dels  homes, 
sentiria'm,  l'hermosa,  com  me  sento 
entre  flors  triomfant  en  ma  arribada. 
(Pausa.  Mentres  se  la  mira  embadalit  i  ella  pren 
aires  de  no  atinar  en  què  motiva  les  paraules 
misterioses  de  Pròsper,  Honorat  i  Arcadi,  que 
es  presenten  pelfons  mà  esquerra,  a  ï  adonar-se 
de  la  parella  en  sospesa  conversa,  diuen  lo  que 
segueix  ràpidament:) 

HONORAT 

La  té  del  braç! 

ARCADI 

La  té  del  braç? 


114  LA   COMÈDIA   EXTRAORDINÀRIA  ' 

HONORAT 

Pobre  Gilbert,  l'ha  feta  bona! 

ARCADI 

L'hem  de  buscar. 

HONORAT 

Li  hem  de  contar 
que  l'home  ric  li  pren  la  dóna. 
(Se'n  van  tot  rient  cap  el  mateix  costat  d'ont 
han  vingut) 

pròsper  de  vianya,  reprenent  el  diàleg 
al  veure  que  Mariflora  no  contesta 

No  sents,  amiga,  lo  que  dic  en  lloança 
del  teu  gest  opulent?  Guaita'm  i  apresta't 
a  parlar  com  ho  faig,  que  si  endevines 
lo  que  segueix  a  tant  radiant  auspici, 
no  pot  ser  que  emmudeixis  com  fas  ara. 

mariflora,  encara  amb  molta  ingenuïtat 

Jo  us  don'  el  braç,  senyor,  perquè  vós  deieu 
que  per  l'alcançament  d'aquelles  coses 
que'm  plau  tenir  pels  meus,  calia  dàu-se'l... 
i  és  per  xò  que  us  el  don'.  Quines  paraules 
espereu,  doncs,  de  mi;  què  més  puc  dir-vos? 

PRÒSPER  DE  VIANYA 

Dar  el  braç  és  començ  d'altres  llicencies, 
el  primer  tom  del  llaç.  Cert  que  m'explico? 

mariflora,  sospitant  entendre 

D'entendre-us  bé,  potser  me'n  sentiria 
sorpresa,  i  molt. 

(Pretén  desfer-se'n  suaument.) 

PRÒSPER  DE  VIANYA 

Per  què  t'apartes,  ara? 
°ausa.  Novament  prenent-li  el  braç  amb  molta 
tendresa,  colocant-lo  apoiat  en  el  sèu.  Mentres 
resta  un  moment  guaitant-la  en  mal  encobert 
mig  riure  de  vell  que  repapieja  i  ella  temerosa 
no  s'atreveix  a  aixecar  els  ulls,  els  tres  rufians 
a  mig  terme,  per  ont  s'han  vist  fins  ara,  diuen 
entre  ells:) 

RIGOBERT 

Si  ell  té  la  clau, 
aixís  i  tot  farem  allò  que'ns  plau. 

LA  SERP 

El  bon  moment  és  arribat, 
que  l'hom  tenim  embabiecat. 

CAP  DE  ROC 

Mala  fi  fem, 
si  és  cas  errem 
el  fer  la  pau 
amb  home  tal  que  havem  trobat. 

te'/z  van  corrent  cap  al  fons,  per  entre'ls  gru- 
pus.) 


* 

pròsper  de  vianya,  reprenent 

Deia  que  dar  el  braç  és  de  la  festa 
el  primer  clam  que  per  l'espai  fa  via!... 
Si  per  acte  tant  lleu  pot  alcançar-se 
lo  que's  vol  alcançar,  follia  fóra 
lliscar  el  braç  d'ont  lo  que'ns  cal  s'hi  guarda! 
(Per  segon  terme  esquerra  acudeixen  les  noie 
que  acompanyaven  a  Mariflora  en  l'oferta  d 
flors.  Se  les  veu  anhelants  de  descobrir  quel 
com  que' Is  ha  estat  revelat.   Tot  seguit  s'ado 
nen  de  la  presencia  de  Pròsper  i  Mariflora 
i  diuen,  enjogaçada  i  ràpidament:) 

ANUNCIATA 

Sí  que  hi  són,  sí  que  hi  són: 
no'ns  han  pas  enganyat. 

DELFINA 

Quan  Gilbert  ho  sabrà,  vindrà  desaforat! 

(Riuen  a  l'encoberta  i  resten  a  l'aguait 

PRÒSPER  DE  VIANYA,  insistint 

damunt  la  quietut  de  Mariflora,  i  esclatant  al^ 

Vui  dir,  ja  que  no  dius,  que  mes  riqueses 
van  d'aquest  braç  cap  a  tes  mans  tant  blanqu< 
per  obra  del  Déu  Noi  que's  diu  Cupidus 
i  coneixeu  amb  nom  d'amor;  que  sento 
mon  cor  en  la  foguera  debatent-se 
d'una  passió  no  sospitada  apenes; 

que  esclata  mon  amor  com  la  magrana 
mostra  sos  grans  encar  no  l'han  cullida; 
que't  vui,  i  entre  cadenes  t'empresono 
d'eixa  passió  mil  voltes  benhaurada 
i  que  a  sobirana  de  mos  bens  t'eleva! 
Haurà  dit  això  en  plena  exaltació.   Mariflora 
\  sent,  per  fi,  i  en  mig  de  la  més  gran  sorpresa, 
germinar  la  rialla  en  son  esperit.  Les  noies 
s' hauran  anat  acostant,  enjogaçades,  i  enter a- 
des  de  lo  que  acaba  de  dir  Pròsper  toijust. 
Mariflora  diu:) 

MARIFLORA 

Vós,  missenyor!  Per  Déu!  Quina  follia! 
Amb  ella  esclaten  totes  en  una  riallada  eslriden- 
ia  i  perllongada.  Mariflora,  rient  encara,  diu:) 
Jo  no  us  havia  entès...  Parleu  en  mofa!... 

{Sempre  rient.) 

pròsper  de  vianya,  sorprès,  desconcertat 

Que  parlo  en  mofa,  dius?... 

(A  les  que  riuen.)  Calleu,  vosaltres! 
Que  parlo  en  mofa,  dius?...  Vine  i  respòn-me. 

(Agafant-la  bruscament  per  la  mà.) 

MARIFLORA 

Que'm  feu  mal!  Que'm  feu  mal! 

PRÒSPER  DE  VIANYA 

Són  mes  paraules 
acte  de  fe!  Sabs  tu? 

anunciata,  ei  ses  companyes 

Oh!  I  còm  s'exalta! 
(Riuen  sempre,  si  bé  més  baix.) 

PRÒSPER  DE  VIANYA 

Acte  de  fe  i  amor!  I  van  lligades 
amb  mon  poder,  que  és  gran...  doncs  no'ls 
Torna  ton  braç  a  lloc.  [menyspreuis! 

(Pretenent  agafar-l'hi.)  \ 

mariflora,  posant-se  les  mans  al  darrera 
L' hi  tinc  :  mireu-lo! 

PRÒSPER  DE  VIANYA 

Ont  era  abans,  vui  dir! 

MARIFLORA 

No  m'acomoda, 
que'm  plau  més  anar  a  peu,  dur  eixes  robes, 
viure  sota  teulat  que'l  fum  negreja, 
abans  que  baratar  amb  vostres  barbes 
altra  cara  que'm  sé,  lliure  d'arrugues. 

(Rialles  de  les  companyes.) 

PRÒSPER  DE  VIANYA 

I  si  jo  t'ho  manés?  (A  elles.)  Eixes  rialles 
vui  que  fineixin  prest. 


MARIFLORA 

Vós?  No  podríeu. 

PRÒSPER  DE  VIANYA 

Molt  d'or  ha  sucumbit  a  ma  altivesa, 
i  lliberta  et  creus  tu  de  mos  propòsits? 

ANUNCIATA 

Deixa'l  estar. 

DELFINA 

Oh!  I  tal! 

ANUNCIATA 

Vine  amb  nosaltres. 

MARIFLORA 

No  haver-vos  conegut  més  me  valdria, 
que  us  veia,  fantasiant,  d'altra  manera. 

PRÒSPER  DE  VIANYA 

Me  pressenties,  doncs! 

MARIFLORA 

Per  casa  vostra, 
forjava'm  de  son  mestre  una  rondalla 
que  no  s'avé  amb  qui  sou. 

PRÒSPER  DE  VIANYA 

Jo  haig  de  tornar-lo 
palau  de  fades,  mon  casal  decrèpit, 
si  hi  porten  els  teus  ulls  l'encant  que  hi  manca 

MARIFLORA 

D'altres  n'hi  han,  senyor,  que  m'aventatgen. 
(Per  ses  amigues,  que'n  protesten  rient.) 

PRÒSPER  DE  VIANYA,  Uüt 

No  rigueu  més,  que  vostre  riure  'm  vexa! 
(Honorat  i  Arcadi,  amb  Gilbert,  vénen  corrent 
pel  fons  esquerra,  dient:) 

HONORAT 

És  allà! 

ARCADI 

És  allà! 
(Les  noies  s'adonen  de  l arribada  de  Gilbert.) 

honorat,  rient 
Ara  vé'l  bo. 

gilbert 

No  se'n  riurà. 

pròsper  de  vianya  a  Mariflora,  autoritari 
Ton  braç,  he  dit! 

MARIFLORA 

Deixeu-me  en  pau! 

gilbert,  arribant  prop  d'ells 
i  agajant  a  Pròsper  per  les  robes  de  la  pitrera 

Enrera! 

marí  flora,  esverada 
i  tractant  de  calmar  el  séu  promès 

Què  fas,  oh,  mon  Qilbert?  Per  Déu,  detura't! 
(Honorat  i  Arcadi  riuen.) 

pròsper  de  vianya,  sacsejat  per  Gilbert 
Donzell  endimoniat,  deixa'm!  T'ho  mano! 

gilbert 

A  terra,  vós!  (L'hi  tira.) 

(A  Mariflora.)    I  aparta't,  tu,  perversa! 

pròsper  de  vianya,  aixecant-se  amb  pena 
Mos  escuders!  Aquí! 

mariflora,  a  Gilbert 

Desvarieges! 
(Ja  a  peu  dret,  tothom  se  n'aparta.) 

PRÒSPER  DE  VIANYA 

El  Batlle,  ont  és? 

(El  Batlle  i  taverner,  invitat  per  sos  parroquians, 
ha  estat  víctima  del  séu  vi,  i,  borratxo  com  una 
sopa,  és  portat  en  triomf  per  aquells.) 

HOME  PRIMER 

Sa  dignitat  l'abrusa! 

(Així  és  conduit  a  l'interior  de  l'hostal  entre  la 
cridòria  i  l'oscilació  regnant  en  el  grupu.) 

mariflora,  en  to  suplicant 

Gilbert!  Gilbert! 
(Les  noies  tracten  de  convèncer  a  Gilbert  en  fa- 
vor de  Mariflora.) 

PRÒSPER  DE  VIANYA,  fÒm  de  SÍ 

Mos  escuders!  Oiu-me! 
El  poble  en  pes  a  mon  entorn,  que  ho  pago! 
Un  traidor  s'ha  atrevit  amb  ma  persona! 
Ah!  Vil!  Ruí!  Que  de  mes  mans  no't  lliuris! 
(Va  per  donar- li  un  cop  de  vara.  Alguns  joves 
l'agafen,  impedint-ho.) 

CALIXTE 

Agafa'l! 

ARCADI 

Ten-lo  fort! 


CALIXTE 


Pren-li  la  vara! 
(Així  ho  fan  i  fugen,  desprès  d' haver- lo  fet  caure 
en  terra.) 

gilbert,  amb  Mariflora, 
ja  convençut  del  séu  amor 

Malhaja  tant  poc  seny!  Ric  que  agonitzes! 

(Se'n  van.  Algunes  noies  els  segueixen.) 

pròsper  de  vianya,  de  cada  cop  més  exaltat 

Mos  escuders!  Mos  escuders!  Gent  noble! 

Que'm  maltracten  a  mi!  Jo,  que  devallo 
l'amor  per  tot  i  la  concòrdia  cerco... 

{Tothom  el  deixa.  Del  fons  estant  alguns  se'l 
miren.) 

Jo,  que  he  volgut  de  festa  sadollar-vos, 
perquè  puc,  perquè'm  plau  i  m'acomoda! 
I  ma  veu  no  s'atén,  i  se  m'insulta, 
i  se  m'ha  abraonat  qui  jo  podria 
sentenciar  a  mort,  i  tots  me  deixen!... 

(Pausa.  Una  ronda  de  noies  passan  ballant  a  tall 
de  farandola,  fent-li  rotllo  i  desapareixent.) 

No  m'oiu!  Oh!  Mal  llamp!  Pari  la  festa! 

Que  ho  mano  jo!  Que  ho  puc  manar!  S'acabin 

cants  i  saraus  i  cobles  i  sardanes! 

(Més  que  mai,  el  burgit  de  la  festa  se  fa  ostensi- 
ble.) 

Que  ho  mano  jo!  Que  greu  torment  espera 
a  qui,  desobedient,  ma  veu  no  escolti! 
Pari  la  festa,  he  dit!  Pari  la  festa!... 

(Pausa.  S'adona  que  la  festa  segueix  el  séu  curs 
inaturable.  Una  immensa  decepció  creua  son 
front  arrugat  i  concirós.) 

Que  ho  mano  jo!... 

(Insistint.)  Que  ho  mano  jo!  Sentiu-me! 

(Pausa.  De  cop  reaccionant  i  afolladament.) 

Mos  escuders!  Mos  escuders!  És  hora!... 

Que  complert  sia  lo  jurat...  és  hora!... 

(Se'n  va  cap  al  fons  tambalejant.  Quan  Pròsper 

se'n  va,  coincideix  la  reaparició  d'Avia  Ale- 


124  LA   COMÈDIA   EXTRAORDINÀRIA 

xandra  amb  Bertilda  i  les  menudes  passant 
per  primer  terme  de  dreta  a  esquerra.  Alexan- 
dra  té  clara  la  revelació  de  lo  que  passa.  Ba- 
sili,  qui  aparerx  per  la  banda  oposta,  al  veu- 
re-la, li  diu  ataleiat:) 

BASILI 

Els  nois,  ont  han  fet  cap?  Sóu  enterada? 

avia  alexandra,  serenament 

Deixa'ls  estar...  Són  els  extrems  que's  troben! 
(Basili  se'n  va  precipitadament  cap  a  la  dreta.) 

pròsper  de  vianya,  en  ïintenor 
Mos  escuders!  Mos  escuders! 

avia  alexandra,  ja  prop  d' ocultar-se  amb  els  seus 

Pobre  home! 
(Desapareixen.  La  festa  segueix.  Cap  al  lluny  se 
senten  músiques,  destacant  entre  elles  una  sar- 
dana de  bell  caient.  Algun  repic  de  campanes, 
de  tant  en  tant,  se  deixa  sentir.  La  plaça,  em- 
però, ha  quedat  un  xic  abandonada.  A  l'inte- 
rior de  la  taverna  el  cant  dels  bebedors  res- 
sona ensopit.) 

S'acaba '1  vi! 
S'acaba'l  vi! 
Ai,  taverner,  si  no'n  porteu!... 
(Mariflora  apareix  sigilosament  per  mà  esquerra 
i  diu  concirosa  i  tement  ser  descoberta  al  temps 
que  se  sent  més  lluny  a  Pròsper  cridant). 

PRÒSPER  DE  VIANYA 

Mos  escuders!... 

MARIFLORA 

Jo  sento  la  recança 
de  l'haver  mal  obrat,  i  allò  que  creia 
provocador  de  la  rialla  folla 
veig  com  present  d'un  gran  dolor...  i  en  ploro! 

pròsper  de  vianya,  més  lluny  encara 
Mos  escuders!...  Venjança  vuü...  Venjança!... 

MARIFLORA 

Pobre  home  ric!  Ont  va?...  Jo  vui  seguir-lo! 
(Guaita  a  l'entorn  i  el  segueix  amb  son  empor- 
tament  piedós.  En  tant,  a  l'interior  de  la  ta- 
verna i  mentres  els  burgits  de  la  festa  se  des- 
frenen en  creixent  excitació,  se  sent  en  boca 
dels  tavernaris  la  consabuda  cançó.) 

S'acaba '1  vi! 

S'acaba'l  vi! 
Ai,  taverner,  si  no'n  porteu!... 

S'acaba'l  vi! 

S'acaba'l  vi! 
Si  no  ve  vi,  no  cobrareu! 

(I  la  cortina's  clou.) 


ACTE  TERCER 


DECORACIÓ 


L'escena  representa  l'interior  de  la  vella  casa  de 
Pròsper  de  Vianya,  que  durant  Tacte  primer  hem  vist 
de  part  de  fóra.  Som  a  l'habitació  alta,  per  ont  ell  s'ha 
embadalit  mirant  la  lluna,  i  així,  el  gran  finestral  des- 
taca en  el  fons,  i  per  ell  llisca  la  llum  de  la  tarde,  en 
aquella  cambra,  que  cinquanta  anys  d'abandó  han  tor- 
nat reliquiari  de  rates  i  terenyines.  Tot  cau,  tot  ago- 
nitza. Les  portes  no  ajusten,  l'humitat  i  la  pols  tot  ho 
cobreixen.  És  ben  bé  una  desfeta,  un  gran  desert,  la 
casa  de  Pròsper  de  Vianya. 

Per  lo  que  respecta  als  menesters  d'escena,  lo  essen- 
cial serà  que  en  el  pany  de  paret  prop  del  finestral  s'hi 
vegi  un  armariot  aparentment  tancat;  que  entre  aquest 
i  l'àngul  hi  hagi  un  drapot  penjat  mig  cobrint  un  mi- 
rall vell;  que  dessota  del  mateix  finestral  s'hi  trobi  una 
caixa  esculpturada  de  les  de  guardar  robes;  que  a  mà 
esquerra  destaqui  la  porta  per  ont,  venint  de  l'escala, 
es  penetra  a  l'habitació;  que  a  l'esquerra  de  la  finestra 
ostenti  sa  velluria  un  desvalgut  rellotge  de  caixa  sense 
agulles  en  l'esfera,  i  que  a  primer  terme  dreta  s'hi  vegi 
una  taula  i  prop  d'ella  alguna  que  altre  cadira  o  es- 
cambell. 


PERSONATGES 

QUE,  A  MÉS  DELS  QUE'S  MOUEN  EN  L'ACTE 
ANTERIOR,  INTERVENEN  EN  AQUEST 


El  Temps  Perdut         )        _  .  ,, 

,     ,  „  de  Pròsper  de  Vianya. 

La  Joventut  Perduda  ) 

Aquests  dos  personatges,  purament  fantàstics,  pre- 
senten l'aspecte  complet  del  nostre  protagonista,  per 
lo  que  respecta  a  fisonomia,  si  bé  accentuadament  de- 
macrats i  afeblits  en  els  traços  generals  d'aquella.  Són 
el  mateix  Pròsper  de  Vianya  evocat  per  ell  propi  en  el 
paroxisme  de  sa  fascinació  postrera;  mena  de  sers  em- 
polsats,  entrenyinats  i  desvalguts;  mena  d'acusacions 
viventes  que  no  pugen  un  pam  de  terra,  que  entreban- 
quen i  ajuden  a  donar  la  darrera  empenta  al  que  ro- 
dola envoltat  per  l'evidencia  de  ses  errades.  Vestir?... 
Apenes  si  vesteixen!...  Espellifats,  llurs  robes  recorden 
temps  passats,  i  llurs  cossos,  magres  i  osossos,  es  des- 
cobreixen per  entre  aquelles.  Tota  la  força  de  llur  ex- 
pressió els  prové  dels  ulls,  uns  ulls  grans  i  oberts  com 
una  acusació.  Les  mans  crispades,  la  veu  profonda,  la 
cadència  de  llurs  paraules  llarga,  ben  llarga... 


(Quan  l'acció  d'aquest  acte  comença,  els  tres  ru- 
fians  entren  sigilosament  a  la  cambra,  per  la 
finestra.  Tant  bon  punt  són  dins,  diuen:) 


RIGOBERT 

Si  ell  té  la  clau, 
aixís  i  tot  farem  allò  que'ns  plau. 

la  serp 

El  bon  moment  és  arribat, 
car  l'hom  tenim  embabiecat. 

CAP  DE  ROC 

Mala  fi  fem, 
si  és  cas  errem 
el  fer  la  pau 
amb  home  tal  que  havem  trobat. 
(Rigobert  es  dirigeix  enllà  de  la  finestra.) 
Au,  dalit! 

LA  SERP 

Au,  dalit! 

RIGOBERT 

Mala  sort  tingui  qui  parli  fort! 

la  serp,  en  veu  baixa 
Au,  dalit! 

cap  de  roc,  en  veu  baixa 
Au,  dalit! 

RIQOBERT 

Qui  alci  la  veu,  quedarà  mort 
o  mal  ferit! 

cap  de  roc,  per  l'armari 

A  cops  de  daga,  a  cops  de  peu 

l'armari  obriu! 

Si  no  podeu, 
a  cops  de  cap  jo  l'obriré. 
Oiu? 

LA  SERP 

No  caldrà  pas  ni  forcejar, 
que  com  el  veus  aparentar 

ésser  tancat, 
del  pany  caigut  fugi  la  clau. 

CAP  DE  ROC 

Millor  :  que  així  farem  la  pau 
amb  home  tal  que  havem  trobat. 

(Rigobert  va  per  obrir  l'armari.  Cap  de  Roc  i  La 
Serp  van  per  a  apropar-s'hi,  més  Rigobert  diu 
amb  energia:) 

RIGOBERT 

El  que  s'apropi,  llaminer, 

sens  ans  saber  lo  que  dèu  fer; 

el  que  no's  mostri  obedient, 

la  senyal  faci  del  cristià, 

que  ara  mateix  se  n'anirà 

davant  del  tot  Omnipotent. 
(Cap  de  Roc  i  La  Serp  reculen.  Pausa.  Després 
diu  a  Cap  de  Roc :) 

Pel  camí  que  hem  arribat 

vés  a  l'estable.  Assegurat 

que  ningú't  veu,  pren  el  corcer, 

prop  la  finestra  el  fermaràs, 

i  cada  sac  que  reberàs 

l'hi  lligues  fort,  l'hi  lligues  bé. 
(Donant-li  un  manyoc  de  cordes  velles  que  hi  ha 
per  terra.) 

Quan  el  corcer  sia  guarnit 

tal  com  vas  veure'l  ahir  nit, 

ell,  que  té  l'hàbit  de  trescar 

vuid  de  ventrell,  carregat  d'or 

farà  camí,  seguint  el  chor 

de  nostre  bèlic  blasfemar. 

I  ara  obrirem  la  gruta  d'or 

que  ha  conquerida  la  vivor 

dels  nostres  ulls  endimoniats. 

Oh!  Pireneu  beneït! 

Tu  ens  has  honrat  i  ens  has  ungit 

de  totes  altes  dignitats! 
(Rigobert  va  de  nou  per  a  obrir  l'armari,  i  nova- 
ment Cap  de  Roc  i  La  Serp  pretenen  apropar- 

s'hi,  golafres;  més  altra  volta  Rigobert,  inter 
posant-s'hi,  diu  enèrgicament:) 

El  que  s'apropi,  llaminer, 

sens  fer  allò  que  deurà  fer; 

el  que  no's  mostri  obedient, 

la  senyal  faci  del  cristià, 

que  ara  mateix  se  n'anirà 

davant  del  tot  Omnipotent! 
(Obre  l'armari  majestuosament  Tots  se  mera- 
vellen. Rigobert  segueix  dient:) 

Oh!  Quin  rebost  tant  ben  provist! 

Altre  d'igual  jamai  n'he  vist! 

CAP  DE  ROC 

No  hi  han  llomillos,  ni  llardons, 
ni  figues  seques,  ni  vi  bo! 

LA  SERP 

D'eixes  viandes  ne  visc  jo, 
com  els  tocinos  dels  favons. 

rigobert,  a  la  Serp 

Vigila  tu,  com  ahir  feies; 
avisa  prest,  si  quelcom  veies. 
(A  Cap  de  Roc:) 

Tu  vers  l'estable  vés  corrent. 

CAP  DE  ROC 

Ja  hi  vaig. 

RIGOBERT 

Depressa,  mala  sort! 
Que  hi  va  la  vida;  que  és  la  mort 
no  fer  quant  mano  dil•ligent! 
(Cap  de  Roc  se'n  va  per  la  finestra.  Rigobert  va 
treient  sacs  de  l'armari.  La  Serp,  que  vigila, 
s'ajup  ràpidament  i  Rigobert  li  pregunta:) 
Què  hi  ha? 

la  serp,  mirant  amb  compte 

No  res;  m'ho  ha  semblat. 

RIGOBERT 

Mal  com  no  caus  extenuat, 
bèstia  poruga  i  esquifida! 

( Veient  que  Cap  de  Roc  s'ha  deixat  la  corda.) 
Tira  la  corda  a  Cap  de  Roc, 

(La  Serp  ho  fa.) 
i  comencem  a  posà  en  joc 
de  la  cullita  els  bells  esclats! 
Oh!  Bona  anyada,  com  hi  ha  Déu! 
En  ella  poso  l'amor  meu, 
com  el  pagès  als  camps  sembrats! 

cap  de  roc,  des  de  baix 
Ja  soc  aquí ! 

rioobert,  a  la  Serp 
Vés  vigilant; 

no  perdem  temps;  avant,  avant! 
{Tirant  sacs  cap  abaix,  diu  a  Cap  de  Roc: 
Lliga'ls  depressa,  lliga'ls  bé! 

cap  de  roc,  des  de  baix 


Dins  unes  sàrries  que  he  trobat 
aniran  bé  sens  el  lligat. 


RIGOBERT 

Cuita,  fes  via.  Té,  té  té.       (A  La  Serp.) 
Ajuda'm  tu.  L'abast  no  dem. 

LA  SERP 

Si  no  vigilo... 

RIGOBERT 

Ja  acabem 
Caldrà  portar'n  sota  els  mantells. 

LA  SERP 

Direm  que  és  roba. 

RIGOBERT 

O  be  que  és  blat. 

LA  SERP 

Ai,  que  una  pota  m'has  xafat. 

(Per  un  sac  que  ha  caigut  a  terra  i  li  ha  toca 
el  peu.) 

rigobert,  a  Cap  de  Roc 

Ja  ve'l  darrer. 

(A  La  Serp.)  T'engego  amb  ells! 
(Al  lluny  se  sent  la  veu  de  Pròsper  de  Vianya, 
dient:) 

PRÒSPER  DE  VIANYA 

Mos  escuders,  mos  escuders:  Venjança!... 

la  serp 
D'aquell  costat  el  veig  venir. 

cap  de  roc,  des  de  baix 
Correm;  fugim. 

rigobert,  tancant  l'armari 

Deixeu-lo  dir. 
Camps  a  través  va  predicant; 
no  l'oiràn  plantes  ni  flors, 
ni  heuràn  tendresa  de  sos  plors 
ningú  d'aquells  que  l'oiràn. 
Digui  bé  o  mal,  no  té  raó, 
que  la  tenia  en  eix  reco 
i  ara  li  fuig  per  no  tornar. 
És  home  mort,  home  perdut. 

la  serp 
Que  ja  s'apropa. 

RIGOBERT 

Déu  m'ajud'  ; 
marxem. 

LA  SERP 

Depressa. 

RIQOBERT 

Ens  cal  trescar. 
(Amb  tota  pressa  se'n  van  per  la  finestra.  L't 
cena  resta  sola.  Pròsper  de  Vianya,  més  aprc 
exclama:) 

PRÒSPER  DE  VIANYA 

Venjança,  mos  vassalls.  L'hora  és  vinguda 
de  complir  amb  llealtat  lo  que  juràveu! 
(Pausa.  Se  sent  cap  a  baix,  a  l'indret  de  la 
nestra.) 

LA  SERP 

Fugim. 

CAP  DE  ROC 

Fugim. 

RIQOBERT 

Els  farcells  fets  tenim. 

ELS  TRES 

Fugim. 

(Ses  veus  es  perden  al  lluny.  Pausa.  Pròsper  dt 
Vianya,  mentres  s'apropa,  va  dient:) 

PRÒSPER  DE  VIANYA 

Venjança,  mos  vassalls.  L'hora  és  vinguda 

de  complir  lo  promès.  A  mi!  Depressa! 

(Pausa.  Se'l  sent  més  aprop.) 
Venjança  greu,  terrible,  inexorable. 
Venjança,  mos  vassalls.  Oiu-me,  oiu-me. 

(Se  sent  que  obre  violentament  la  porta  de  baix 
i  també  com  puja  tot  lo  precipitadament  que 
els  anys  li  permeten.  Va  dient,  mentres  tant:) 
Casa  del  meu  passat,  casa  caiguda! 
Jo  t'haig  d'alçar  radiant,  damunt  l'oprobi. 

(Apareix.  Son  rostre  és  descompost;  els  ulls  li 
espurnegen;  ses  passes  són  incertes.) 
A  mi,  mos  escuders!  Aont  sóu?  Feu  via! 
Vostre  senyor,  del  jurament  reclama 
el  compliment  fidel,  oh,  gent  sincera! 
Que'l  gran  moment  és  arribat:  que  és  hora 
de  complir  lo  promès,  per  glòria  vostra. 
Que  de  vergonya  m'han  cobert  i  sento 
debatre's  tot  mon  ser  en  la  revolta 
que  ha  de  dur  l'escarment  a  aitals  vileses! 

(Es  deixa  caure,  assegut,  prop  de  la  taula,  el  cap 
entre  les  mans.  Pausa.) 
Oh,  tenebrós  exil!  Aont  me  portares? 
Oh  generosa  mà!  Per  què't  dalíes, 
obrint-te,  de  bon  grat,  en  bé  dels  homes?... 
Infàmia,  si!  Me  plau  tal  nom  donar-te. 
Jamai  els  vents  en  son  furor  roncaren, 
arbredes  a  través,  com  ara  sento 
que  ronca  l'odi  del  meu  pit  endintre. 
En  rencunia  barato  la  tendresa; 
En  inclemència  ma  pietat...  Mala  hora 

la  que'm  va  dur  en  eixa  terra  xorca. 
Vui  destruir,  enrunar,  vui  rebejar-me 
en  l'agena  dissort,  a  mos  peus  veure 
homes  i  dones  demanant  clemència; 
dels  infants  ser  espant  i  de  les  mares 
ombra  crudel,  amenaçant,  terrible. 
Mà  de  ferro  punyent,  executora 
serà  la  meva  mà,  d'una  sentencia 
que  amb  sa  veu  ronca  va  dictant-me  l'odi. 

(Redreçant-se. 
Oh,  vila  de  Nordelles!  Ta  alegria, 
per  ta  insolència,  es  tornarà  misèria; 
ma  voluntat  senyora  t'aveïna 
d'un  capvespre  fatal,  i  vui  que  caiguis 
en  mala  sort,  sense  remei  tothora. 
Pensa-ho  bé,  tu,  la  vila  pirenenca: 
la  rojor  dels  teus  núvols  en  la  posta, 
mon  odi  és  qui  l'escampa,  i  la  tempesta 
que  ha  d'enfondrar-te  de  mon  odi  brolla 
per  càstic  del  pecat  que  cometeres. 

(Sentint  que  algú  s'apropa.) 
Per  fi,  mos  escuders!  Prest  a  mes  ordres! 
Vostre  senyor,  vostre  senyor  vos  crida! 
(Mariflora  apareix  tímidament,  radiant  de  bon- 
dat, al  llindar  de  la  porta  i  diu:) 

MARIFLORA 

Si  soc  jo...  No'm  veieu? 

PRÒSPER  DE  VIANYA 

Tu,  Mariflora? 
Oh,  fuig-me  del  davant,  que  m'exasperes! 

MARIFLORA 

Fugir,  per  què?  Si'm  cal  parlar-vos. 

PRÒSPER  DE  VIANYA 

Calla! 
Em  cal  no  veure't  més.  Per  què  venies? 
Què  vols  de  mi,  si  és  tot  perdut!  Recorda, 
per  ta  rialla,  mon  honor  ont  queia. 
Vés-te'n  t'he  dit,  que  no't  vui  veure;  vés-te'n. 
Ta  presencia  m'acusa  i  em  redreça 
irat  com  mai.  Més  val,  més  val  no  veure't. 

MARIFLORA 

Per  què,  senyor? 

PRÒSPER  DE  VIANYA 

Perquè  més  val  no'm  parlis 

MARIFLORA 

Escolteu-me  un  moment,  que  dec  parlar-vos. 

PRÒSPER  DE  VIANYA 

Quan  escoltar-te  jo  he  volgut,  tu  reies... 
Vés-te'n  d'un  cop;  ja  és  tard  per  a  escoltar-te. 
Vés-te'n  te  dic! 

MARIFLORA 

La  reflexió  és  qui'm  porta, 
per  a  esmenar  el  tort,  si  el  cometia. 

PRÒSPER  DE  VIANYA 

Confesses,  doncs? 

MARIFLORA 

És  un  pecat  el  dubte. 

PRÒSPER  DE  VIANYA 

Oh!  Calla,  fuig,  que  ta  parla  traïdora 

bé  podria  enfeblir  mos  determinis. 

No't  vui  sentir;  no't  dec  sentir;  vés,  deixa'm! 

MARIFLORA 

Jo  us  prec  que  m'escolteu. 

PRÒSPER  DE  VIANYA 

De  mes  riqueses 
feres  riota  tu,  la  més  bonica, 
i  rient  apropaves  de  ta  casa 
l'hora  fatal  que  engolirà  la  joia. 

MARIFLORA 

Senyor,  per  Déu! 

PRÒSPER  DE  VIANYA 

Allà,  en  la  serralada 
més  alta  dels  voltants,  haig  de  posar-me 
quan  de  Nordelles  el  desastre  arribi 
que  ha  dictat  mon  rencor  sense  clemència; 
i,  com  altre  Neró,  tinc  de  gaudir-me 
en  les  fumeres  i  rojors  sens  compte 
que  invadiràn  el  cel  i  la  vall  ampla. 
Oh!,  quin  goig  serà  el  meu,  quan,  cruixidores, 
senti  les  voltes  desplomar-s'  i  vegi 
entre  runes  finint  les  vostres  vides!... 

MARIFLORA 

És  un  desvari,  sí.  És  un  desvari 
lo  que  dieu,  senyor.  I  jo  voldria 
portar  la  calma  al  vostre  esprït 

PRÒSPER  DE  VIANYA,  Uü  frenètic 

Què  parles! 
Covardia  i  res  més  és  lo  que  contes. 
Tu  no  anheles  perdó  per  al  teu  riure, 
tu  ets  la  veu  d'altres  veus,  dels  qui  sospiten 
mos  determinis  sens  remei...  i  temen! 

MARIFLORA 

Senyor,  senyor:  per  Déu  us  prec;  oiu-me, 
que  les  paraules  que'm  priveu,  podrien 
tal  volta  dur  la  pau  entre  nosaltres. 

PRÒSPER  DE  VIANYA 

Aparta't!  Fuig  d'un  cop;  em  cal  no  veure't. 

MARIFLORA 

De  què  m'acuseu,  vós?  de  que  fugia 
rient  amb  esvalot,  quan  la  certesa 
tinguí  d'allò  que  en  la  ficció  guardava-ho 
de  vostra  parla  exuberant  i  aposta? 
Jo  sento  pena  gran  de  l'enuig  vostre 
i  per'  provar-vos,  vinc,  lo  que  m'apena. 

PRÒSPER  DE  VIANYA 

No  pietat:  amor,  te  demanava! 

10 

MARIFLORA 


Perquè  insistir,  si  dar-vos  no  podria 

lo  que  de  temps  i  temps  un  altre'm  guarda? 

PRÒSPER  DE  VIANYA 

De  savis  reflexió  fou  gran  amiga! 

MARIFLORA 

Joventut  no  coneix  tanta  saviesa, 

i  en  errar  s'ha  enlairat  forces  vegades! 

(Pausa.) 

pròsper  de  vianya,  solemnialment 

Ja  ta  missió  complerta,  pots  anar-te'n, 
i  de  ma  part  diràs  als  que  t'envien 
que  això  que  fan  és  de  covards  i  febles! 

MARIFLORA 

Si  he  vingut  d'amagat!  Si  soc  ansiosa 
pensant  no  més  que  fossi  descoberta! 

PRÒSPER  DE  VIANYA 

L' engany  no  pot  pas  tòrcer  ma  venjança! 

MARIFLORA 

Mal  s'avé,  missenyor,  eixa  paraula 
amb  la  blancor  ont  cau  tot  just  sortida! 

PRÒSPER  DE  VIANYA 

El  color  de  mes  barbes  res  implica. 
Jo  soc  qui  soc,  i  per  qui  soc  disposo! 

MARIFLORA 

Vós  sóu  bo,  missenyor! 

PRÒSPER  DE  VIANYA 

Fa  justa  una  hora 
que  la  bondat  alçava  el  vol  per  sempre! 

MARIFLORA 

Si  perdoneu  a  qui  respecte  us  mostra, 
heu  d'alcançar  l'amor  de  tots. 

PRÒSPER  DE  VIANYA 

No 'm  manca. 
El  teu  he  demanat,  i  tu  me'l  negues. 

MARIFLORA 

Amb  el  de  tots  el  trobareu  de  sobres. 

PRÒSPER  DE  VIANYA 

Ja  prou :  tot  és  en  va.  Vés  i  no  exaltis 

més  encar  mon  furor,  que  si  insisteixes, 

crido  a  mos  escuders  i  presonera 

d'aquest  casal  te  faig!  Si  quan  ho  fossis, 

per  ton  rescat  la  guerra'm  declaressin 

la  gent  d'aquestos  llocs,  pregó  faria, 

pobles  al  vol,  per  alcançar  aliança 

a  força  de  diner,  i  posar  seti 

a  la  magna  Nordelles,  l'insolenta, 

i  amb  ella  al  vostre  escarni  que  us  enruna! 

mariflora,  per  ella 
Pobre  vell !  Pobre  vell !  Me  causa  pena! 

PRÒSPER  DE  VIANYA,  Obíínt-U  lü  pOTÍü 

La  porta  oberta  tens,  ves-te'n,  no't  torbis. 
I  als  insolents  diràs  que,  presonera 
podent-te  fer,  a  llibertat  te  llenço. 
Que  a  noblesa  no'm  guanya  qui  la  duga 
des  del  breçol,  i  haig  de  trobar  manera 
de  tirar-los  el  guant  en  mig  del  rostre. 
(Afo  llant-se.) 
L'emplaçament  d'artilleria  grossa 
jo  mateix  comanaré!  Cossos  d'exèrcit 
ma  veu  atronadora  té  de  moure 
com  els  escats  el  jacobí  maneja! 
Els  infants  faran  cara  a  l'explanada 
costat  de  França,  vigilant  les  portes 
de  Nordelles,  la  vila  maleïda! 
A  centenars,  els  cavallers,  tothora, 
vigilaran  per  a  privar  que  arribin 
socors  als  setiats,  i  jo,  mirant-ho, 
riuré,  riuré,  com  no  fa  gaire  rèieu 
menyspreant  mos  cabals  i  mes  ofertes! 

(Camina  excitat  per  la  cambra. 

mariflora,  per  ella 

Què  diu?...  Què  fa?...  Senyor!  tota  tremolo!... 
(Pròsper  va  cap  a  la  caixa  i  treu  uns  paper, 
arrugats  i  els  posa  damunt  la  taula.  A  la  mt 
té  un  tronc  que  hi  havia  a  terra.  Mariflon\ 
ronda  la  cambra  amb  manifest  sobresalt.) 

PRÒSPER  DE  VIANYA 

Els  plànols  són  aquí  de  ma  campanya! 
El  quarter  general,  les  avençades, 
el  lloc  de  rendició?  (Riu.)  Fóra!  No  pacto! 
Hospitals!  Hospitals!  Punts  de  defensa!... 

mariflora,  per  ella 

Pietat,  pietat,  Senyor,  que  la  follia 

ronda  son  cap!  Que  son  esguard  s'inflama! 

PRÒSPER  DE  VIANYA 

Oh!  Ma  gesta  serà,  de  les  hagudes, 
la  més  gran  de  les  grans,  i  ma  riquesa 
exemple  darà  al  món  de  coses  altes! 

mariflora,  suplicant  de  genolls, 
intentant  tornar-lo  en  si 

Senyor!  Senyor! 

PRÒSPER  DE  VIANYA 

Ja  ploren  les  donzelles, 
arrocegant-se  prop  mos  peus,  i  deixen 
de  llàgrimes  un  mar  per  allà  ont  passen! 

MARIFLORA 

No'm  coneixeu,  senyor! 

PRÒSPER  DE  VIANYA 

Jamai  ma  espasa 
fou  menja  de  donzelles  desvalgudes! 

(Se  sent  al  lluny  la  música  de  la  festa.) 

La  diana!  Sentiu?  Sí!  La  diana! 
Ja  surt  el  sol,  per'  admirar,  daurant-los, 
tots  mos  exèrcits!  Jo't  salud',  oh  l'astre 
que  véns  a  mi  d'igual  a  igual!  Espera! 

{Mariflora,  espantada,  va  per  a  anar-se'n  d'a- 
magat. Pròsper  la  sorprèn  i  s'interposa,  col• 
locant-se  davant  la  porta  i  dient:) 
Ah!  no  fugiu,  senyora!  Si  és  usança 
que,  prop  d'anar  el  cavallè  a  la  guerra, 
per  al  comiat  el  cavaller  disposi 
d'una  dama  gentil!...  D'altra  manera, 
per  què  a  la  guerra  el  cavallè  aniria? 

mariflora,  per  ella 

Què  faig,  Senyor?  Què  faig?  Tota  tremolo!... 
Socors  no  li  puc  dar!  Per  què  venia? 

PRÒSPER  DE  VIANYA 

Mos  cavallers!  A  mi!  Ja  la  diana 
els  espais  invadeix,  i  així  pregona 
l'hora  propera  de  matances  crues! 
{Mariflora  és  prop  la  finestra  i  guaita,  com  cer- 
cant remei  a  la  seva  situació.) 

PRÒSPER  DE  VIANYA 

Per  què  en  finestra  vos  poseu,  la  dama? 

mariflora,  secundant- lo  per  temor 
Per  a  contar  al  món  vostra  proesa! 


DE   L'HOME   QUE   VA   PERDRE   EL   TEMPS  151 

PRÒSPER  DE  VIANYA 

Aixís  me  plau  a  mi! 

MARIFLORA,  Veient  ülgÚ 

Oh,  tu,  qui  passes! 
(Cridant  amb  cert  sigili.) 

PRÒSPER  DE  VIANYA 

El  meu  colet!  Mes  calces  de  campanya!... 
(Remenant  en  el  pilot  de  fustes  de  primer  terme 
dreta,  de  cada  cop  més  exaltat  i  fora  de  si.) 

mariflora,  ràpidament,  no  massa  fort, 
al  vianant,  qui  no's  veu 

Bailet!  Bailet!  Coneixes,  de  la  vila, 
a  Qilbert  de  Bertols?  Sí?  Doncs  escolta. 
De  part  de  Mariflora,  vas  i  dius-li 
que  vingui  prest,  que  jo  vinguí  portada 
per  ma  clemència  sols;  que'm  cal  que  vinga; 
que'l  pobre  vell  és  presa  de  follia; 
que  la  porta  ha  tancat,  i  que  res  temi 
de  mal  per  mi,  car  el  segueixo  a  posta. 
Que  vinga  prest;  que  és  acte  de  clemència 
i  no  altra  cosa,  que  ha  guiat  mos  passos. 
Això  li  dius,  i  que  entri  per  ont  parlo, 
enfilant-se  per  aquest  tronc:  depressa! 

PRÒSPER  DE  VIANYA 

Què  diu  el  món? 

mariflora,  secundant-lo 

Que  mai  com  eixa  vostra 
s'ha  vist  grandesa  tal! 

PRÒSPER  DE  VIANYA 

Pla  que  ho  encerta! 
Ja  de  victòries  veig  propera  l'hora 
que  d'hèroes  passats  farà  polsina! 
Sento  en  mon  cap  un  fogueral!  S'exalta, 
enardida,  ma  pensa!  Tot  rogeja... 

(L'escena  devé  roja  en  ses  llums.) 
Color  de  sang  té  '1  món!  Boires  espesses 
d'or  van  creuant  damunt  misèries  d'altri! 
Soc  sobirà,  soc  justicier,  soc  mestre 
de  mi  i  de  tots!  Venjança  em  plau!  Venjança! 
( Veu  per  terra,  en  un  reco,  una  espasa  malmesa 
i  rovellada.  S'hi  llença  al  damunt  i, prenent-la, 
diu:) 

Ah!  T'he  trobat  per  fi,  l'ensenya  meva! 
Mon  braç  és  ferm  i  t'iça  amenaçanta! 

[Anant  cap  a  la  finestra.) 
Mos  exèrcits,  a  mi!  Ja'ls  veig  que  arriben! 
A  quin  hora  va  ser  que  començava 
proesa  tal,  com  altre  mai  s'és  feta? 

(Va  prop  el  rellotge  i,  alçant  el  braç  oni  du  l'es- 
pasa, mira  en  sa  esfera,  desproveïda  de  sage- 
tes. Mariflora  s'haurà  arraulit  darrera  la  tau- 
la, de  cara  a  l'espectador  i,  aclaparada  pel 
séu  mal  pas,  se  la  veu  en  actitut  d'oració.  En 
el  mateix  moment  que  Pròsper  mira  el  rellotge, 
en  l'esfera  d'aquest  apareix  el  cap  del  perso- 

natge  que  coneixem  amb  el  nom  d'El  Temps 
Perdut,  reflexant-se  a  lo  llarc  de  la  caixa  tot  el 
séu  cos,  lligat  terriblement.  La  visió  serà  sinis- 
tre, aclaparadora  i  visible  no  més  per  a  nos- 
tre home  fracassat.  Ell  resta  corprès.  El  séu 
igual  li  diu,  sentenciosament:) 

TEMPS  PERDUT 

Jo  soc  el  temps  passat 

que  allà  en  la  bella  edat 

vares  malmetre,  concirós, 

darrera  lo  més  breu, 

que  son  servent  te  feu 

mercès  a  un  pacte  vergonyós! 

Soc  el  teu  temps  perdut, 

pagant  l'esclavitut 

que  la  copdicia  et  va  forjar! 

Darrera  tos  enganys, 

per  menjà  he  tingut  anys 

i  per  hostatge  aquest  fossar! 

Oh!  Pròsper,  l'hom  errat, 

res  contes  del  passat, 

que  res  vas  fer  del  que  cal  fer. 

La  mort  quan  trucarà 

això  sols  te  dirà : 

«Diner,  diner,  diner!» 

PRÒSPER  DE  VIANYA 

Darrera  els  mobles  s'allotjà  l'enveja? 
Més  armes,  més,  per  a  combatre  em  calen! 
(Afollat,  es  precipita  en  el  munt  de  despulles  de 

mà  dreta,  ont  busca  i  remena  desaforadament. 
Mentres,  Mariflora  prega:) 

MARIFLORA 

Santa!  Santa  Maria! 

Mare  de  Deu! 
Flor  de  pureses  en  bell  esclat! 

Santa  Maria! 
Pregau  per  nos,  que  havem  pecat! 

pròsper  de  vianya,  no  trobant  res 

Armes  no  hi  han  per  a  combatre!  Oh  ràbia! 
De  sota  terra  les  treure,  que'm  calen! 

(Quasi  arrocegant-se,  arriba  prop  la  caixa  de 
sota  la  finestra.  En  el  mateix  moment  que  va 
per  a  llençar-s'hi  i  cercar,  se  li  apareix,  per  la 
part  de  baix,  rastrejant  i  ple  de  pols  i  terenyi- 
nes,  el  personatge  que  coneixem  pel  nom  de 
La  Joventut  Perduda,  dient:) 

JOVENTUT  PERDUDA 

I  joventut,  ont  l'has  deixat? 
Què  feres,  doncs,  del  bell  esclat 
que'l  Totpotent  te  concedia? 
Quin  rastre  dus  de  germinor? 
Quan  has  plorat  en  la  tristor? 
Quan  has  rigut  en  l'alegria? 

TEMPS  PERDUT 

Per  tu  jo  friso  despullat! 

JOVENTUT  PERDUDA 

Jo  ple  de  pols! 

TEMPS  PERDUT 

Jo  presoner! 

JOVENTUT  PERDUDA 

Oh!  Pròsper  gran!  Ets  en  pecat! 

TEMPS  PERDUT 

Diner!  Diner! 

JOVENTUT  PERDUDA 

Diner! 

(El  Temps  Perdut  esclata  en  una  forta  iperllon- 
gada  rialla.) 

PRÒSPER  DE  VIANYA 

Veus  de  l'avern,  vui  ofegau's  per  sempre! 
Que  jo  ho  puc  tot!  Que  jo  soc  gran,  que  impero! 

■ 

TEMPS  PERDUT 

De  ton  imperi,  què  n'has  tret? 


JOVENTUT  PERDUDA 

De  jovenesa,  què  n'has  fet? 

TEMPS  PERDUT 

Qui  primer  compta  és  el  darrer! 

JOVENTUT  PERDUDA 

Això  és  veritat! 

TEMPS  PERDUT 

Has  ben  parlat! 

JOVENTUT  PERDUDA 

Diner!  Diner! 

TEMPS  PERDUT 

Diner! 

JOVENTUT  PERDUDA 

Ja  no  vals  res! 

TEMPS  PERDUT 

Ja  no  ets  ningú! 

JOVENTUT  PERDUDA 

Grans  i  menuts  riuen  de  tu! 

TEMPS  PERDUT 

Oh  llaminer!... 

JOVENTUT  PERDUDA 

Ets  castigat! 
Que  lo  més  sant  has  menyspreat! 

TEMPS  PERDUT 

Diner!  Diner! 

JOVENTUT  PERDUDA 

Diner! 
(Aquí  es  repeteix  la  forta  i  llarga  riallada  d  El 
Temps  Perdut.) 

MARIFLORA 

Astre  de  nit!  Glòria  del  dia! 
Mare  de  Deu!  Santa  Maria! 
Sigueu  per  sempre  la  nostra  guia! 

pròsper  de  vianya,  en  el  paroxisme 
de  l' afollament 

Ja  prou!  Ja  prou!  Ramponyes  maleides! 
Ombres  d'enveja!  Tornaveus  fatídics! 
Soc  gran,  he  dit,  i  ma  grandesa  us  vexa! 
Soc  fort!  Soc  fer! 

TOTS  DOS 

Diner!  (Riuen.) 

PRÒSPER  DE  VIANYA 

Oh!  Veus  esquerdalenques!  No  heu  de  vèncer 
de  ma  força  capdal  els  determinis 
que  m'han  de  dura  tot  plaer! 

TOTS  DOS 

Diner!...  (Riuen  baix.) 

PRÒSPER  DE  VIANYA 

Per  sa  presencia  sola  haig  d'aterrar-los! 
(Vacil•lant,  arriba  a  l'armari  i  Pobre  de  bat  a  bat, 
dient:) 

De  mos  amors,  aquest  és  el  primer! 

(Al  veure'l  vuid,  els  dos  sers  extraordinaris  riuen 
sinistrament,  mentres  diuen:) 

JOVENTUT  PERDUDA 

Diner! 

(Va  arrocegant-se  i  desapareix  per  darrera  del 
drap  del  fons.) 

PRÒSPER  DE  VIANYA,  ja  fÒTü  de  SÍ 

Què  veig!... 

TEMPS  PERDUT 

Diner! 

(En  el  moment  que  desapareix  la  Joventut  Per- 
duda, cau  el  drap.) 

pròsper  de  vianya,  com  implorant 

Mon  Deu! 

(Es  troba  de  cara  al  mirall,  vell  i  brut,  que  ha 
quedat  descobert  per  la  caiguda  del  drap, 
i  resta  perplexe  veient-se  la  faç  i  escoltant  les 
paraules  d'El  Temps  Perdut:) 

TEMPS  PERDUT 

Ja  és  tard,  que  per  fi  arriba 
l'exil  meu! 

(Pròsper,  com  tocat  d'un  llamp  i  horroritzat  per 
sa  pròpia  faç,  cau  estabellat  a  terra.  Marí- 

flora  llença  un  crit  ofegat  entre  ses  mans,  mig 
aixecada.  De  sobte,  es  deixa  caure  de  nou  de 
genolls  i  diu:) 

MARIFLORA 

En  aquesta  hora,  que  ho  és  de  prova, 
vetlleu,  Senyor,  per  nostra  sort! 

Santa  Maria, 
així  en  la  vida  com  en  la  mort, 
flor  de  pureses  en  bell  esclat! 

Santa  Maria, 
pregueu  per  nos,  que  havem  pecat! 

Amén!  Amén!... 

(Les  rojors  s'han  esvait,  quedant  l'escena  a  llum 
natural,  si  bé  quelcom  més  tènue  que  al  co- 
mençament de  l' acte.  Molt  lluny,  se  sent  la  mú- 
sica de  la  festa.  De  sobte,  s'ou  la  veu  de  Gil- 
bert,  qui  entrant  per  la  finestra,  diu:) 

OILBERT 

Mariflora! 

MARIFLORA 

Gilbert! 

(Alçant-se  i  anant  cap  a  la  finestra.) 

oilbert,  ja  a  la  vista 

Ont  ets?  (Enèrgic.)  Què  cerques? 

(Quan  ja  Gilbert  ha  entrat,  ella,  prenent-lo  pel 
coll  i  mostrant-li  a  Pròsper  mort,  diu:) 

MARIFLORA 

Guaita'l,  Gilbert,  i  estimem's  força,  força! 
Cal  guanyar  temps:  la  vida  no  és  pas  llarga! 

(S'hi  abraça  i  plora  quietament  Gilbert  canvia 
l'expressió  irada  per  la  reflexiva,  i  mentres 
correspon  a  la  tendresa  de  Mariflora,  la  corti- 
na es  clou.) 


Aquesta  obra  fou  estrenada  en  la  vetlla  inaugural  de 
l'Auditorium  (Teatre  íntim),  dia  l.er  de  Febrer  de  1914, 
essent  el  repartiment  general  el  que  segueix: 

Pròsper  de  Vianya,  Sr.  Giménez;  Avia  Alexandra, 
Sra.  Panadès;  Mariflora,  Srta.  Mestres;  Bertilda,  Se- 
nyora Vendrell;  Rigobert,  la  bella  estampa,  Sr.  Gal- 
ceran; Hac,  la  serp,  Sr.  Munt-Rosés;  Cap  de  roc,  se- 
nyor Claramunt;  Pastor  Ramir,  Sr.  Calvo;  Simeó, 
Sr.  Sirvent;  Home  de  la  taverna,  Sr.  Santacana;  Home 
de  la  taverna,  Sr.  Boadella;  El  temps  perdut,  senyor 
Adrià;  La  joventut  perduda,  Sr.  Xaus;  essent  els  altres 
papers  desempenyats  per  les  senyoretes  Corma,  Llite- 
res, D.  i  P.  Ordeix,  Rovira,  Boronat  i  Casals  i  els  se- 
nyors Daví,  Salas,  Trias,  Camprodon,  Creixells,  Oliva, 
Estorch,  Rafart  i  Palau,  deixebles  de  l'Escola  Catalana 
d'Art  Dramàtic. 

La  música  pel  choral  del  primer  acte  l'escrigué  en 
Joan  Llongueras  i  el  decorat  fou  pintat  pels  senyors 
Moragas  i  Alarma. 


OBRES  DE  L'AUTOR 

Nocturn,  andante  morat.  (Agotada.) 

Llibre  d'hores.  (Agotada.) 

Silenci,  drama  de  món  en  dos  actes. 

L'emigrant,  drama  de  món  en  tres  actes. 

Blancaflor,  cant  popular  armonitzat  per  a  l'escena. 

Els  tres  tambors,  cant  popular  armonitzat  per  a  l'es- 
cena. 

La  presó  de  Lleida,  cant  popular  armonitzat  per  a  l'es- 
cena. 

La  matinada,  visió  musical. 

Misteri  de  dolor,  drama  de  món  en  tres  actes.  (Segona 
edició.) 

Els  pobres  menestrals,  comèdia  en  tres  actes. 

La  fi  de  Tomàs  Reynald,  drama  de  món  en  tres  actes. 

La  pobre  Berta,  tragèdia  en  tres  actes. 

Donzell  qui  cerca  muller,  follia  amorosa  en  tres  actes. 

En  Jordi  Flama,  teatre  d'infants,  un  acte. 

Arlequí  vividor,  farsa  de  fira. 

Les  alegres  comediantes,  comèdia  en  dos  actes. 

La  comèdia  extraordinària  de  l'home  que  va  perdre 
el  temps,  tres  actes. 


EN  PREPARACIÓ 

Marcolf,  tragèdia  en  un  acte. 

La  mar  brama,  tragèdia  en  un  acte. 

Donjoan,  poema  escènic  en  tres  actes. 

Les  33  conferencies  donades  sobre  Teatre  Català. 


Preu:  2  pessetc 


